
Tnter  litterarum  monumenta,  quae  orbem  liberalium  artium 
comprebenderunt,  notum  est  nullum  maioris  momenti  fuisse 
quam  libros  novem  disciplinarum  M.  Terentii  Varronis.  Quos 
libros  grammatici,  qui  post  Yarronem  fioruerunt,  ut  tracta- 
tione  atque  ratione  pariter  insignes  quasi  pro  fundamento 
habentes  non  modo  excerpserunt,  descripserunt,  propagaverunt, 
sed  etiam  mutantes  ita  obscuraverunt,  ut  quantum  ipsorum 
esset,  quantum  Varronis  saepissime  dici  non  posset.  Inter 
fragmenta  autem,  quae  certis  testimoniis  agnoscuntur,  ma- 
gnam  auctoritatem  tribuere  solent  philologi  Aurelii  Augustini 
libello  qui  est  de  dialectica,  utpote  qui  quasi  integram  Varronis 
cloctrinam  reddere  videatur.  De  origine  autem  huius  libelli 
non  omnes  viri  docti  idem  sentiunt,  cum  alii  Augustinum 
dialecticae  argumenta  e  Varronis  libris  de  lingua  Latina,  alii 
e  secundo  libro  Varronis  disciplinarum  hausisse  censeant. 
Quod  cum  ita  sit,  non  inutile  esse  videtur  quaerere,  num 
argumenta,  quae  Augustini  studia  Varroniana  et  libellus  ipse 
de  dialectica  praebent,  nos  ad  fontem  deducant,  ex  quo 
Augustinus  hauserit. 


§  !• 

Ex  quo  vir  summus  Fridericus  Ritschelius  ad  M.  Terentii 
Varronis  libros  indagandos  non  uno  modo  viam  ac  rationem 
aperuit,  cum  de  singulis  libris  multis  rectius  iudicari  coeptum 
est,  tum  fragmentorum  copia  in  libris  posteriorum  scripto- 
rum  abscondita  in  clariorem  lucem  potuit  protrahi.  Inter 
has  Ritschelii  quaestiones  nobis  imprimis  ea  quae  inscribitur 
'commentarius  de  M.  Terentii  Varronis  disciplinarum  libris' l). 


1)  Fr.  Ritschelii  opuscula  vol.  III  p.  352  eqs. 


excutienda  erat.  qua  ille  singulos  Varronis  disciplinarum 
libros  in  ordinem  redegit  atque  eorura  argumenta  ex  reliquiis 
apud  posteros  inventis  composuit.  Ipsum  autera  secundum 
disciplinarum  librum  de  dialectica,  in  quo  quaestiuncula 
nostra  maxime  versatur,  Ritschelius  strictim  attigit,  quam- 
quam  iam  ante  illum  Rudolphus  Schmidt  in  dissertatione  de 
Stoicorum  grammatica  *),  quae  in  Augustini  libello  de  etymo- 
logiis  docentur,  e  Varronis  libris  de  eadem  re  fiuxisse  con- 
iecerat.  Primus  Augustus  Wilmanns  in  dissertatione.  quae 
inscribitur  'de  M.  Terentii  Varronis  libris  grammaticis  parti- 
cula'  Bonnae  1863  edita  (quam  repetivit  in  libro  Berolini 
anno  1864  edito)  Augustini  dialecticam  ad  Varronis  reliquias 
restituendas  adhibuit.  Qui  vir  doctus  expensis  omnibus  in- 
diciis  atque  notis,  quibus  Augustini  libellus  ex  Varronis  libris 
derivatum  se  ostendat,  eo  adducitur,  ut  illam  Augustini  artium 
liberalium  partem  e  Varronis  singulis  de  lingua  Latina  scriptis 
emanasse  contendat.  Quibus  argumentis  Wilmannsius  com- 
motus  hoc  effecerit,  nunc  disseramus. 

§  2- 

Primura  enim  Wilmannsius  exponit  (1.  1.  p  16  eqs.)  e 
veriloquiis  in  Augustini  dialectica  prolatis  plurima  tamquam 
Varroniana  notanda  esse  aliaque  illis  tam  esse  similia,  ut  ab 
eiusdem  scriptoris  libris,  qui  perierint,  profecta  videantur2). 
Deinde  principia  etymologica  eadem  esse  apud  utrumque, 
praeterea  argumentum  eodem  modo  ac  Varronem  in  libris 
de  lingua  Latina  divisisse  Augustinum  (dial.  c.  VI  p.  8,29): 
'ergo  omne  verbum  propter  id  quod  sonat  quattuor  quaedam 
necessaria  vocat  in  quaestionem.  originem  suam,  vim,  decli- 
nationem,  ordinationenf.  Tum  Wilmannsius  ostendit  Varro- 
nem  de  origine  verborum  vel  de  etymologia  in  priore  triade 
librorum  de  lingua  Latina  locutum  esse  (de  lingua  Latina 
V  2),   Augustinum    more   dialecticorum    accuratius   tractasse 


1)  ed.  Halis  1839  p.  27. 

2)  Cf.  Fr.  Muller,  de  veterum  impriniis  Romanoruni  studiis  etymo- 
logicis  (Traiecti  ad  Rhenum  1910)  p.  254. 

eandem  rem,  declinationem  autem  et  ordinationem  ab  illo 
tractatam  cum  reliquis  Varronis  partibus  convenire.  Denique 
unicum  terminum  'proloquium',  quo  Varro  in  libris  syntacti- 
cis  Gellio  testante  sit  usus,  apud  nullos  alios  inveniri  nisi 
apud  Arnobium,  Martianum  Capellam,  Augustinum. 

His  argumentis  Wilmannsius  adductus  est,  ut  Augustini 
libelli  particulas  Varronianis  vestigiis  notabiles  ad  secundum, 
tertium,  quartum  librum  de  lingua  Latina  referret  et  argu- 
menta  horum  librorum,  qui  perierunt,  e  singulis  Augustini 
dialecticae  locis  restituere  conaretur.  At  omnes  tamen  ra- 
tiones,  quibus  Wilmannsius  sententiam  suam  confirmat,  non 
impediunt,  quin  Augustinum  materiam  suam  e  Varronis  libro 
disciplinarum  de  dialectica  hausisse  dicamus;  nam  manifestum 
est  illud  saltenr  Varronem  diversis  locis  ubi  similes  vel  eas- 
dem  res  tractavit  non  diversa  veriloquia,  non  alias  partes 
declinationis  aut  ordinationis  proposuisse.  Itaque  cum  Augu- 
stinus  nonnulla  veriloquia  in  dialectica  expediat,  quae  etiam 
in  libris  de  lingua  Latina  occurrunt,  et  principia  etymologica 
apud  utrumque  eadem  sint,  nonne  Augustinus  eandem  rem 
ex  Varronis  dialectica  excerpere  potuit?  Quodsi  Wilmann- 
sium  tam  longa  disputatio  de  etymologiis  in  Augustini  libello 
offendit  (1.  1.  p.  19)  atque  hac  in  re  validissimum  esse  putat 
argumentum,  quod  omnem  dubitationem  de  consensu  Augustini 
libelli  cum  libris  de  lingua  Latina  tollat,  nobis  quidem  hoc 
argumentum  minime  sufficit ;  nam  constat,  ut  vir  doctissimus 
Georgius  Goetz  exposuit1),  studium  originis  verborum  in- 
dagandae  in  omnibus  Varronis  libris  praevalere.  Hanc  autem 
Varronis  ingenii  proprietatem  in  libro  disciplinarum  qui  est 
de  dialectica  non  minus  quam  in  aliis  libris  viguisse  per  se 
intellegitur.  Quod  porro  terminus  'proloquium,  Gellio  teste 
apud  Varronem  in  fine  libri  XXIV  de  lingua  Latina  occurrat, 
et  Augustinus  eodem  termino  sit  usus,  censesne,  Augustinum 
hunc  terminum  non  invenisse  nisi  in  libris  de  lingua  Latina? 
Perlustremus  Gellii  testimonium,  qui  libro  XVI  8  dicit :  'Cum 


1)  Zur  Wiirdigung  der  grammat.  Arbeiten  Varros  (vol.  grat.  litter. 
societ.  Saxonicae  univers.  Lipsiensi  ded.  Lips.  1909)  p.  68.  70.  74. 

5-693 

in  disciplinas  dialecticas  induci  atque  inibui  vellemus,  ne- 
cessus  fuit  adire  atque  cognoscere,  quas  vocant  dialectici 
d6aycoydg.  Tum,  quia  in  primo  tzeql  d\ico\idzcov  discendam. 
quae  M.Varro  alias  profata,  alias  proloquia  appellat,  com- 
mentarium  de  proloquiis  L.  Aelii,  docti  hominis,  qui  magister 
Varronis  fuit,  studiose  quaesivimus  eumque  in  Pacis  biblio- 
theca  repertum  legimus.  Sed  in  eo  nihil  edocenter  neque  ad 
instituendum  explanate  scriptum  est.  fecisseque  videtur  eum 
librum  Aelius  sui  magis  admonendi,  quam  aliorum  docendi 
gratia.  Redimus  igitur  necessario  ad  Graecos  libros.  Ex 
quibus  accepimus  d^ico^ia  esse  his  verbis :  kextbv  avrorektg 
anocpavrov  o6ov  lcp  avrco.  Hoc  ergo  supersedi  vertere,  quia 
novis  et  inconditis  vocibus  utendum  fuit,  quas  pati  aures  per 
insolentiam  vix  possent.  Sed  M.  Varro  in  libro  de  lingua 
Latina  ad  Ciceronem  quarto  vicesimo  expeditissime  ita  finit: 
'Proloquium  est  sententia  in  qua  nihil  desideratur'  l).  Varro 
igitur  in  libro  XXIV  de  lingua  Latina  hunc  terminum  ad- 
hibuit :  at  e  Gellii  verbis  nonne  concludendum  est,  eum  ter- 
minis  "proloquium  vel  profatum,  etiam  in  dialectica  esse  usum? 
Qua  de  causa  autem  Gellius  detinitionem  proloquii  non  in 
dialectica  Varronis  quaesiverit,  nescimus,  sed  hoc  certe  scimus, 
Martianum  Capellam,  qui,  ut  postea  demonstrabimus.  in  parte 
e  Varronis  disciplinarum  libris  artes  suas  liberales  excerpsit, 
in  libro  de  dialectica,  id  quod  dialectici  d^ico^a  nuncupabant. 
non  secus  ac  Varronem  appellare  proloquium,  deinde  Apu- 
leium  in  libro  qui  neQi  sQ^irjVEiag  inscribitur  traciidisse  Var- 
ronem  d%icofia  nuncupare  proloquium  (ed.  P.  Thomas  p.  170). 
Verisimilius  autem  videtur  hos ,  qui  libellos  de  dialectica 
scripserunt,  Varronis  terminum  e  secundo  potius  libro  disci- 
plinarum  qui  est  de  dialectica  cognovisse  quam  e  vicesimo 
quarto  libro  de  lingua  Latina. 

Wilmannsius  argumentis  ac  rationibus  explanatis  frag- 
mentum  primum  ex  Augustini  dialectica  (c.  V  eqs.)  ubi  agitur 
de  ratione,   quae  inter  res  et  verba  intercedat,  primo  Varro- 


1)    Cf.  F.    Mentz,    de    Aelio    Stilone    (coniment.    philol.  Ienenscs. 
vol.  IV  Lips.  1890)  p.  11. 

nis   libro   de   lingua  Latina  tribuit  (1.  1.  p.  36),    quod  V  arro 
argumentum  primi  libri  ita  adumbret  (de  1.  L.  VIII  1):  'quom 
oratio  natura  tripertita  esset,    ut  superioribus  libris  ostendi 
cuius  prima  pars,  quemadmodum  vocabula  rebus  essent  im-' 
posita'.     Deinde  Wilmannsius  alterum  Augustini  fragmentum 
Varronis  libris  II -IV  attribuit  (1.  1.  p.  23),  cum  hac  in  parte 
Augustini    dialecticae    (c.  VI  eqs.)    eam    rationem    invenisse 
putaret,  qua  Varro  libro  altero  contra  etymologiae  praestan- 
tiam  disputavisset.    Augustinus  enim  c.  VI  eqs.  de  arte  Stoi- 
corum  agit,  qui  affirment  omnium  verborum  rationem  explicari 
posse  et  ab  alio  ad  aliud  esse  transeundum,  donec  res  (quia 
res  et  verba  perpetuo  confunduntur)  similitudinem  quanrl&m 
cum    sono   verbi    ostendant,   ut    ovium    balatus  vel    tubarum 
clangor.     Aliud   vestigium    Varronis   Wilmannsius    invenit    in 
exiguo    fragmento    Nonii    p.  450  M. :    'Varro    asinos    rudere, 
canes  gannire,  pullos  pipare  dixit',  quod  etiam  ille  Varronis 
alteri  libro  attribuit,  cum  Augustinus  talia  verba  'quasi  cuna- 
bula  verborum  esse'  clixisset,  'ut  sensus  rerum  cum  sonorum 
sensu  concordaret' *).    Varronis  verba  apud  Nonium  conveni- 
unt    quodammodo    cum  verbis  Augustini:    sed    utrum    ea    ex 
ipso  secundo   libro  Varronis    delibata    sint  an  ex  aliis  libris 
Varronis    Wilmannsius    expedire    nequit.     Denique    ut    con- 
donemus  Wilmannsio   haec  omnia,    tamen  numquam  cum  eo 
pro  certo  habebiraus  Augustinum  libellum  ex  diversis  Varro- 
nis  partibus  consarcinavisse  2).    Quam  ob  rem  in  recentioribus 
editionibus  Varronis  librorum  haec  Augustini  dialecticae  frag- 
menta,  quippe  quae  Varronis  doctrinam  reddant,  non  certis 
Varronis  libris  attributa  sunt,   sed   fragmenta   incertae  sedis 
sunt  inserta. 

Nuperrime  autem  vir  doctissimus  R.  Reitzenstein  in  libro 
qui  inscribitur:  M.  Terentius  Varro  und  Iohannes  Mauropus 
von  Euchaita,  denuo  in  quaestionem  vocavit,  ex  quo  Varronis 


1)  August.  dial.  ed.  Crecelii  c.  VI  p.  10,  9. 

2)  Cf.  Funaioli,  Grrammaticae  Romanae  fragmenta  (Lipgiae  1907) 
p.  187 ;  Goetzii  et  Schoellii  adnotationera  ad  p.  234,  14  edit.  Varronis 
de  lingua  Latina  (Lipsiae  1910)  p.  301 ;  Reitzenstein,  M.  Terentius  Varro 
und  Iohannes  Mauropus  von  Euchaita  (Lipsiae  1901)  p.  76. 

libro  Augustinus  materiam  dialecticae  sumpsisset.  Atque 
probare  contendit  Augustinum  totam  dialecticam  praeter 
exempla  et  locos  auctorum  allatos  ex  primo  libro  Varronis 
de  lingua  Latina  descripsisse.  Sed  argumenta  eius  tum  cer- 
tius  diiudicari  poterunt  cum  ex  Augustini  libris  quidquid  ad 
eius  studium  artium  liberalium  explanandum  alicuius  mo- 
menti  est  proposuerimus. 

§  3. 

Benedictini  non  solum  Augustini  libellum  de  gramma- 
tica !),  sed  etiam  libellos  de  rhetorica  et  de  dialectica  pro 
spuriis  habebant.  Crecelius  autem  qui  primus  Augustini 
dialecticam  recensuit  et  emendatam  edidit2),  in  praefatione 
suae  editionis  sententia  Benedictinorum  de  subditiva  dialectica 
refutata  Augustinum  auctorem  esse  dialecticae  omnibus  argu- 
mentis  perpensis  evicit.  Perlustremus  nunc  testimonia,  qui- 
bus  Augustinus  testatur,  quantopere  in  studio  disciplinarum 
librorum  vel  artium  liberalium  versatus  sit,  et  quanti  mo- 
menti  ad  erudiendam  discipuli  mentem  eis  artibus  attribuerit. 
Confess.  IV  30:  'Et  quid  mihi  proderat,  quod  omnes  libros 
artium,  quas  liberales  vocant,  tunc  nequissimus  malarum 
cupiditatum  servus  per  me  ipsum  legi  et  intellexi,  quos- 
cumque  legere  potui?  et  gaudebam  in  eis  et  nesciebam,  unde 
esset  quidquid  ibi  verum  et  certum  esset.  dorsum  enim 
habebam  ad  lumen  et  ad  ea,  quae  inluminantur,  faciem :  unde 
ipsa  facies  mea,  qua  inluminata  cernebam,  non  inluminabatur. 
quidquid  de  arte  loquendi  et  disserendi,  quidquid  de  dimen- 
sionibus  figurarum  et  de  musicis  et  de  numeris  sine  magna 
difficultate  nullo  homine  tradente  intellexi,  scis  tu,  domine 
deus  meus  ....  non  enim  sentiebam  illas  artes  etiam  ab  stu- 
diosis  ct  ingeniosis  difficillime  intellegi,  nisi  cum  eis  eadem 
conabar  exponere  et  erat  ille  excellentissimus  in  eis,  qui  me 
exponentem  non  tardius  sequeretur.  .  .  .  quid  ergo  tunc  mihi 


1)  Cf.  Oecelii  praef.  ed.  August.  dial.  p.  2  adn.  3;    Keil,    G.  L. 
vol.  V  p.  496. 

2)  Augustini  de  dialectica  liber  (Progr.  Elberfeld.)  1857. 

proderat  ingenium  per  illas  doctrinas  agile  et  nullo  admini- 
culo  humani  magisterii  tot  nodosissimi  libri  enodati,  cum  de- 
formiter  et  sacrilega  turpitudine  in  doctrina  pietatis  errarem  ? ' 
Idem  de  ordine  I  8,24:  ;Nam  eruditio  disciplinarum  libera- 
lium  modesta  sane  atque  succincta,  et  alacriores  et  perseveran- 
tiores  et  comptiores  exhibet  amatores  amplectendae  veritati, 
ut  et  ardentius  appetant,  et  constantius  insequantur,  et  in- 
haereant  postremo  dulcius  quae  vocatur,  beata  vita'.  Idem 
de  ordine  II  9,  26:  'Qui  autem  sola  auctoritate  contenti, 
bonis  tantum  moribus  rectisque  votis  constanter  operam  de- 
derint,  aut  contemnentes,  aut  non  valentes  disciplinis  libe- 
ralibus  atque  optimis  erudiri,  beatos  eos  quidem  cum  inter 
homines  vivunt,  nescio  quomodo  appellem'.  Idem  Retract. 
I  6:  'Per  idem  tempus  quo  Mediolani  fui,  baptismum  per- 
cepturus,  etiam  disciplinarum  libros  conatus  sum  scribere, 
interrogans  eos  qui  mecum  erant,  atque  ab  huiusmodi  stu- 
diis  non  abhorrebant;  per  corporalia  cupiens  ad  incorporalia 
quibusdam  quasi  passibus  certis  vel  pervenire  vel  ducere. 
Sed  earum  solum  de  grammatica  librum  absolvere  potui, 
quem  postea  de  armario  nostro  perdidi,  et  de  musica  sex 
volumina;  quantum  attinet  ad  eam  partem  quae  rhythmus 
vocatur.  Sed  eosdem  sex  libros  iam  baptizatus,  iamque  ex 
Italia  regressusinAfricam  scripsi;  inchoaveram  quippe  tantum- 
modo  istam  apud  Mediolanum  disciplinam.  De  aliis  vero 
quinque  disciplinis  illic  similiter  inchoatis,  de  dialectica,  de 
rhetorica,  de  geometria,  de  arithmetica,  de  philosophia,  sola 
principia  remanserunt,  quae  tamen  etiam  ipsa  perdidimus> 
sed  haberi  ab  aliquibus  existimo'1). 

Hanc  disciplinarum  rationem,  qua  Augustinus  per  cor- 
poralia  ad  incorporalia  discipulos  ducere  sibi  proposuerat, 
secundo  libro  de  ordine  16,  44  ita  exprimit:  'Cum  enim  artes 
illae  omnes  liberales,  partim  ad  usum  vitae,  partim  ad  co- 
gnitionem  rerum  contemplationemque  discantur,  usum  earum 
assequi  difficillimum  est,  nisi  ei  qui  ab  ipsa  pueritia  ingenio- 
sissimus,  instantissime  atque  constantissime  operam  dederit'2)- 


1)  Cf.  etiam  Soliloq.  I  4,  9;  II  11,  19;  17,  31;  18;  32. 

2)  Cf.  Quintiliani  inst.  or.  II  18. 

Artes  autem,  quae  non  nisi  ad  usum  vitae  pertinent  velut 
medicina,  architectura,  astrologia  Augustino  non  idoneae  esse 
videbantur,  quae  ad  hanc  finem  discipulos  perducerent,  sed 
orbem  disciplinarum  concludere  voluit  'incorporali'  arte  phi- 
losophiae  l).  P^acile  intellegitur  quibus  de  causis  astrologiam 
Augustinus  disciplinis  non  inseruerit,  quani  artem  tam  multis 
locis  (confess.  VII  6;  orat.  199,  3)  quasi  insanientem  artem 
condemnavisset.  Itaque  loco  astrologiae  apud  Augustinum 
philosophia  prodisse  videtur,  quae  quamquam  a  Varrone  in 
disciplinis  non  numerata2)  tamen  iam  ante  Augustini  aeta- 
tem  artibus  interposita  esse  videtur.  Nam  etiam  in  epistula 
Hieronymi  philosophiam,  quamvis  ab  eo  doctrina  iudicaretur 
haeretica3)  disciplinis  additam  esse  videmus  (ep.  53,  Migne 
vol.  22  p.  544):  'Taceo  de  grammaticis,  rhetoribus,  philosophis, 
geometris,  dialecticis,  musicis,  astronomis,  astrologis,  medicis. 
quorum  scientia  mortalibus  vel  utilissima  est'4). 

Maxime  dolendum  est,  quod  principia  philosophiae  quae 
Augustinus  Mediolani  adumbravit  non  tradita  sunt;  summam 
tamen  formam  illius  disciplinarum  libri  cognoscere  possumus 
ex  verbis  positis  in  secundo  libro  qui  de  ordine  inscribitur. 
ubi  quasi  prima  lineamenta  disriplinarum  ducit.  Haec  autem 
res  postea  nobis  est  tractanda. 


1)  De  ordine  1  8,  24:  'deinde  totus  attollere  in  laudem  puri  et 
sinceri  amoris,  quc  animae  dotatae  disciplinis  et  virtute  formosae  copu- 
lantur  intellectui  per  philoso;>hiam'. 

2)  Cf.  Ritschel.  opusc.  III  p.  371. 

3)  Prantl.  Greschichte  der  Logik  I  p.  664. 

4)  Sed  iam  Tiberii  aetate  philosophia  locum  occupavit  in  disci- 
plinis.  Constat  enim  illa  Ottonis  Iahnii  commentatione  (act.  ac.  Saxon. 
a.  1850  p.  281  eqs.)  in  A.  Cornelii  Celsi  amplo  disciplinarum  orbe,  sex 
de  philosophia  libros  infuisse,  quorum  argumenta  Augustinus  (praef.  ad 
haeres.  ad  'Quod  deus  vultum')  adumbravit.  Etiam  alio  loco  Augusti- 
nus  Celsi  mentionem  fecit  philosophi,  cuius  cum  sententia  consentiret. 
Soliloq.  I  12,  21  (Migne  vol.  32  p.  881):  'Sed  quia  etsi  nihil  maius  ali- 
quando  pertuli,  tamen  saepe  cogitans  quanto  graviores  possint  accidere, 
cogor  interdum  Cornelio  Celso  assentiri,  qui  ait  summum  bonum  esse 
sapientiam,  summum  autem  malum  dolorem  corporis.  Nec  eius  ratio 
mihi  videtur  absurda'.    Quam  ob  rem  probabile  videri  potest  Augusti- 

Causa  qua  illi  qui  disciplinarura  libros  coraposuerunt 
coraraoti  sunt,  ut  philosophiam  in  artibus  liberalibus  nume- 
rarent,  non  moclo,  ut  apud  Augustinum,  in  eo  posita  est, 
quod  discipulos  ad  incorporalia  deducere  volebant,  sed  potius 
quod  illi  eandem  sententiara  in  disciplinis  scribendis  seque- 
bantur  ac  Varro,  qui  dixit  (Cassiodori  de  artib.  ac  discipl. 
liber  litt.  praef.  Migne  vol.  70  p.  1151):  'scire  autem  debemus, 
utilitatis  alicuius  causa  omnium  artium  exstitisse  prin 
cipia'  l).  Augustinus  autem  in  libris  disciplinarum  compo- 
nendis  omnino  non  id  iraprimis  sibi  proposuerat,  ut  animos 
discipulorum  instrueret  ad  id,  quod  olira  in  vita  amplexuri 
essent,  sed  in  animo  habebat  artibus  liberalibus  discipulorum 
animum  idoneum  reddere  ad  percipiendam  ecclesiae  doctri- 
nam  atque  fructus,  quos  eruditi  homines  studio  artium  libe- 
ralium  perciperent,  ad  ecclesiae  utilitatem  conferre.  Hanc 
sententiam  pater  ecclesiae  qui  vocatur  cum  aliis  locis  tura 
plane  in  secundo  libro  de  doctrina  christiana  ita  exprirait 
(40,  60):  'Sicut  enim  Aegyptii  non  solum  idola  habebant  et 
onera  gravia,  quae  populus  Israel  detestaretur  et  fugeret, 
sed  etiam  vasa  atque  ornamenta  de  auro  et  argento,  et 
vestem,  quae  ille  populus  exiens  de  Aegypto,  sibi  potius  tam- 
quam  ad  usum  meliorem  clanculo  vindicavit,  non  auctoritate 
propria,  sed  praecepto  dei,  ipsis  Aegyptiis  nescientes  com- 
modantibus  ea,  quibus  non  bene  utebantur:  sic  doctrinae 
omnes  gentilium  non  solum  simulata  et  superstitiosa  figmenta 
gravesque  sarcinas  supervacanei  laboris  habent,  quae  unus- 
quisque  nostrum  duce  Christo  de  societate  gentilium  exiens, 
debet  abominari  atque  devitare;  sed  etiam  liberales  disci- 
plinas  usui  veritatis  aptiores  et   quaedam    morum   praecepta 


num  in  libro  disciplinarum  de  philosophia,  cuius  principia  inchoaverat 
(Retr.  I  6)  Celsi  libros  de  philosophia  partim  in  suum  usum  conver- 
surum  fuisse. 

1)  De  principiis  6vficptQovros  in  artibus  liberalibus  agit  E.  Norden, 
Beitrage  z.  Gesch.  d.  griech.  Philos.,  Annal.  Fleckeis.  vol.  suppl.  XIX, 
Lips.  1893,  p.  427;  et  Hermae  vol.  XL  p.  511  et  513. 

utilissima  continent,  deque  ipso  uno  deo  colendo  nonnulla 
vera  inveniuntur  apud  eos;  quod  eorum  tamquam  aurum  et 
argentum,  quod  non  ipsi  instituerunt,  sed  de  quibusdam  quasi 
metallis  divinae  providentiae,  quae  ubique  infusa  est,  erue- 
runt,  et  quo  perverse  atque  iniuriose  ad  obsequia  daemonum 
abutuntur,  cum  ab  eorum  misera  societate  sese  animo  se- 
parat,  debet  ab  eis  auferre  christianus  ad  usum 
iustum  praedicandi  evangelii'1). 

Quam  in  formam  Augustinus  opus  artium  liberalium,  si 
rem  excogitatam  perfecisset,  redacturus  fuerit,  intellegere  pos- 
sumus  e  lineamentis,  quibus  in  secundo  libro  de  ordine  sin- 
gulas  disciplinas  designavit.  Quibus  libris  de  ordine  Augusti- 
nus  constituerat  de  magna  quaestione  disputare,  *utrum  omnia 
bona  et  mala  divinae  providentiae  ordo  contineat'2).  Sed 
cum  cognovisset  rem  ad  intellegendum  valde  esse  difncilem, 
maluit  de  ordine  studendi  scribere,  quomodo  discipulus  a 
corporalibus  ad  incorporalia  posset  progredi.  Quam  in  rem 
nihil  aliud  ei  utilius  esse  visum  est,  nisi  artes  liberales,  qua- 
rum  argumenta  brevi  conspectu  in  secundo  libro  adumbravit. 
Hoc  summarium  disciplinarum  non  iam  omnes  quidem  novem 
Varronianas  artes  comprehendit  —  nam  medicina  et  archi- 
tectura  in  orbe  artium  desunt  —  sed  astrologia,  cuius  pro 
loco  Augustinus  postea  philosophiam  inseruisse  videtur,  tunc 
non  omissa  est 

§5. 
In  descriptione  disciplinarum  Augustinus  facit  Rationem 
hominis  eam  viam  sequentem,  quae  primum  per  gradus  ducat 
'  corporalium'  disciplinarum  grammaticae,  dialecticae,  rheto- 
ricae,  musicae,  geometriae,  astrologiae;  his  demum  artibus 
ad  usum  vitae  pertinentibus  imbuta  ratio  parata  fit  'incor- 
poralem'  disciplinam   philosophiae   comprehendere,    quae    ad 

1)  Cf.  Cassiodori  de  inst.  div.  litt.  28  (Migne  vol.  70  p.  1142); 
E.  Norden,  Kunstprosa  p.  680:  In  dieser  dienenden  Stellung  der 
Wissenschaften  liegt  der  fundamentale  Gegensatz  des  Mittelalters  ziim 
Humanismus  ausgesprochen. 

2)  Retract.  I  3,  1. 

divinum  ducat.  Primus  igitur  gradus,  quem  hominis  ratio 
scandit,  grammatica  est,  quae  ars  ab  Augustino  (Soliloq.  II 
11,  19)  nuncupatur:  'vocis  articulatae  custos  et  moderatrix 
disciplina\  Ratio,  ut  Augustinus  ait  (de  ordine  II  12,  35 
Migne  vol.  32  p.  1012),  'vidit  esse  imponenda  rebus  vocabula, 
id  est  significantes  quosdam  sonos ;  ut  quoniam  sentire  ani- 
mos  suos  non  poterant,  ad  eos  sibi  copulandos  sensu  quasi 
interprete  uterentur.  Sed  audiri  absentium  verba  non  poterant: 
ergo  illa  ratio  peperit  litteras,  notatis  omnibus  oris  ac  linguae 
sonis,  atque  discretis.  Nihil  autem  horum  facere  poterat,  si 
multitudo  rerum  sine  quodam  defixo  termino  infinite  patere 
videretur.  Ergo  utilitas  numerandi  magna  necessitate  animad- 
versa  est.  Quibus  duobus  repertis,  nata  est  illa  librariorum 
et  calculonum  professio,  velut  quaedam  grammaticae  infantia, 
quam  Varro  litterationem  vocat !),  graece  autem  quomodo 
appelletur,  non  satis  in  praesentia  recolo  (36).  Progressa 
deinde  ratio  animadvertit  eosdem  oris  sonos  quibus  loquere- 
mur,  et  quos  litteris  iam  signaverat,  alios  esse  qui  moderato 
varie  hiatu,  quasi  enodati  ac  simplices,  faucibus  sine  ulla 
collisione  defluerent,  alios  diverso  pressu  oris,  tenere  tamen 
aliquem  sonum;  extremos  autem  qui  nisi  adiunctis  sibi  pri- 
mis  erumpere  non  valerent.  Itaque  litteras  hoc  ordine  quo 
expositae  sunt,  vocales,  semivocales  et  mutas  nominavit. 
Deinde  syllabas  notavit:  deinde  verba  in  octo  genera  formas- 
que  digesta  sunt;  omnisque  illorum  motus,  integritas,  iunc- 
tura,  perite  subtiliterque  distincta  sunt.  Inde  iam  numerorum 
et  dimensionis  non  immemor,  adiecit  animum  in  ipsas  vocum 
et  syllabarum  varias  moras;  atque  inde  spatia  temporis  alia 
dupla,  alia  simpla  esse  comperit,  quibus  longae  brevesque 
syllabae  tenderentur.  Notavit  etiam  ista,  et  in  regulas  certas 
disposuit  (37j.  Poterat  iam  perfecta  esse  grammatica,  sed 
quia  ipso  nomine  profiteri  se  litteras  ciamat,  unde  etiam 
latine  litteratura  dicitur,  factum  est  ut  quidquid  dignum  me- 
moria    litteris    mandaretur,    ad    eam   necessario    pertineret. 


1)  Cf.  0.  Froehde,  Die  Anfangsgriinde  der  rbmischen  Grammatik, 
Lipsiae  1892,  p.  25. 

Itaque  unum  quidem  nomen,  sed  res  infinita,  multiplex,  cura- 
rum  plenior  quam  iucunditatis  aut  veritatis,  huic  disciplinae 
accessit  historia,  non  tam  ipsis  historicis  quam  grammaticis 
laboriosa.  Quis  enim  ferat  imperitum  videri  hominem  qui 
volasse  Daedalum  non  audierit;  mendacem  illum  qui  finxerit, 
stultum  qui  crediderit,  impudentem  qui  interrogaverit,  non 
videri  ?  aut  in  quo  nostros  familiares  graviter  miserari  soleo, 
qui  si  non  responderint  quid  vocata  sit  mater  Euryali,  accu- 
santur  inscitiae;  cum  ipsi  eos.  a  quibus  ea  rogantur,  vanos 
et  ineptos,  nec  curiosos  audeant  appellare?' 

Non  secus  etiam  apud  Martianum  Capellam  duo  gradus 
grammaticae  distinguuntur  (III  229):  ' rQa^attxrj  dicor  in 
Graecia,  quod  yQamir)  linea  et  yQa^axa  litterae  nuncupentur 
mihique  sit  ad  tributum  litterarum  formas  propriis  ductibus 
lineare.  hincque  mihi  Romulus  Litteraturae  nomen  ascripsit. 
quamvis  infantem  me  Litterationem  voluerit  nuncupare  sic 
ut  apud  Graecos  rQa^i^tatt6ttarj  primitus  vocitabar,  tunc  et 
antistitem  dedit  et  sectatores  impuberes  adgregavit*.  Queni 
Martianus  hoc  loco  Romulum  appellat  non  alius  scilicet  est 
atque  is  quem  Augustinus  Varronem  nuncupat1).  Nullo  alio 
loco  Augustini  disciplinarum  nisi  hic  tam  perspicue  cognoscere 
possumus  Augustinum  e  Varronis  libro  grammatico  primo 
disciplinarum  suam  doctrinam  de  grammaticahausisse.  Etiamsi 
Augustinus  Varronem  (§  35)  non  laudavisset,  tamen  de  fonte 
huius  quidem  partis  non  dubitavissemus.  Nam  apud  Augusti- 
num  invenimus  eadem  grammatici  officia,  quae  secundum 
Graecos  Varro  protulit 2).  Haec  officia  grammatici,  quae 
quamquam  inter  se  difterunt  tamen  in  universum  sibi  respon- 
dent,  tradita  sunt  fr.  107  (G.  S.) :  'ars  grammatica  quae  a 
nobis  litteratura  dicitur  scientia  est  quae  a  poetis  historicis 
oratoribusque  dicuntur  ex  parte  maiore.  eius  praecipua  officia 
sunt  quattuor  ....:  scribere  legere  intellegere  probare';  et 
fr.  109  (G.  S.):  lartis  grammaticae  officia  ....  constant  par- 


1)  Ritschelii  opusc.  III  p.  358;  cf.  Wilmanns  1.  1.  p.  99;  Varro,  de 
lingua  Latina  edit.  (xoetz  et  Schoell  p.  227;'Funaioli  1.  1.  p.  265. 

2)  Cf.  Usener,  Ein  altes  Lehrgebaude  der  Philologie,  act.  ac.Bavar. 
1892  vol.  IV  p.  597  eqs.;  0.  Froehde  1.  1.  p.  26  et  27. 

tibus  quattuor:  lectione  enarratione  emendatione  iudicio'. 
Prior  pars  definitionis  grammaticae  officium  librarii  vel  ludi- 
magistri,  quae  quasi  ad  infantiam  grammaticae  pertinet,  a 
Varrone,  ut  Augustinus  dicit,  litteratio  appellata  est,  altera 
pars,  officium  grammatici  vel  ut  dici  potest  philologi *),  a 
Varrone  et  ab  Augustino  litteratura  nuncupatur.  Quacum 
priore  parte,  quae  artes  scribendi  et  legendi  vel  lectionis 
et  enarrationis  comprehendit,  Augustinus  officium  librarii 
(§  35),  cum  altera  parte,  quae  artes  intellegendi  et  probandi 
vel  emendationis  et  iudicii  comprehendit,  officium  conectit 
grammatici. 

§«• 

Ratio  hominis  primo  gradu  disciplinarum  arte  gramma- 
tica  imbuta  admonetur,  ut  Augustinus  ait  (de  ordine  II  13,  38), 
'quaerere  atque  attendere  hanc  ipsam  vim,  qua  peperit  artem: 
nam  eam  definiendo,  distribuendo,  colligendo,  non  solum  di- 
gesserat  atque  ordinaverat,  verum  ab  omni  etiam  falsitatis 
irreptione  defenderat.  Quando  ergo  transiret  ad  alia  fabri- 
canda,  nisi  ipsa  sua  prius  quasi  quaedam  machinamenta  et 
instrumenta  distingueret,  notaret,  digereret,  proderetque  ipsam 
disciplinam  disciplinarurm  quam  dialecticam  vocant?  Haec 
docet  docere,  haec  docet  discere;  in  hac  se  ipsa  ratio  de- 
monstrat,  atque  aperit,  quae  sit,  quid  velit,  quid  valeat. 
Scit  scire;  sola  scientes  facere  non  solum  vult,  sed  etiam 
potest'.  Hunc  secundum  dialecticae  gradum  excipit  tertius 
rhetoricae,  cuius  munus  sit  hominum  animos  non  solum  docere, 
sed  etiam  commovere  et  delectare.  Haec  munera  rhetoricae 
Augustinus  definit  ita  (§  38):  'Verum,  quoniam  plerumque 
stulti  homines  ad  ea  quae  suadentur  recte,  utiliter  et  honeste, 
non  ipsam  sincerissimam  quam  rarus  animus  videt  veritatem, 
sed  proprios  sensus  consuetudinemque  sectantur,  oportebat 
eos  non  doceri  solum  quantum  queunt,  sed  saepe  et  maxime 
commoveri.  Hanc  suam  partem  quae  id  ageret,  necessitatis 
pleniorem  quam  puritatis,  refertissimo  gremio  deliciarum,  quas 


1)   Cf.  Wilmanns  1.  1.  p.  101. 

populo  spargat,  ut  ad  utilitatera  suam  dignetur  adduci,  vocavit 
rhetoricam'.  Eandem  sententiam  de  oratoris  officiis  Augusti- 
nus  secutus  est  quarto  libro  de  doctrina  christiana  (XII  27), 
quo  in  libro,  ubicumque  rhetoricam  tractat,  vestigia  Cice- 
ronis  premit. 

§?• 

Hominis  ratio  quae  hactenus  in  eis  artibus  versata  est, 
quae  ab  Augustino  rationabiles  (§  38),  a  posteris  grammaticis 
trivium  vocantur,  tum  ad  ipsarum  rerum  divinarum  contem- 
plationem  rapitur  (§39):  'sed  ne  ratio  de  alto  caderet,  ut 
Augustinus  ait,  quaesivit  gradus,  atque  ipsa  sibi  viam  per 
suas  possessiones  ordinemque  molita  est.  Desiderabat  enim 
pulchritudinem,  quam  sola  et  simplex  posset  sine  istis  oculis 
intueri;  impediebatur  a  sensibus.  Itaque  in  eos  ipsos  pau- 
lulum  aciem  torsit,  qui  veritatem  sese  habere  clamantes, 
festinantem  ad  alia  pergere,  importuno  strepitu  revocabant. 
Et  primo  ab  auribus  coepit,  quia  dicebant  ipsa  verba  sua 
esse,  quibus  iam  et  grammaticam  et  dialecticam  et  rhetoricam 
fecerat.  At  ista  potentissima  secernendi  cito  vidit  quid  inter 
sonum  et  id  cuius  signum  esset,  distaret.  lntellexit  nihil  aliud 
ad  aurium  iudicium  pertinere,  quam  sonum,  eumque  esse  tri- 
plicem,  aut  in  voce  animantis,  aut  in  eo  quod  fiatus  in  organis 
faceret,  aut  in  eo  quod  pulsu  ederetur.  Ad  primum  pertinere 
tragoedos  vel  comoedos,  vel  choros  cuiuscemodi,  atque  omnes 
omnino  qui  voce  propria  canerent,  secundum  tibiis  et  simili- 
bus  instrumentis  deputari,  tertio  dari  citharas,  lyras,  cymbala, 
atque  omne  quod  percutiendo  canorum  esset'.  Ratio  autem 
progrediens  videbat  (§  40)  hanc  materiam  (musicae)  esse 
vilissimam  nisi  certa  dimensione  temporum,  et  acuminis  gravi- 
tatisque  moderata  varietate  soni  figurarentur.  Recognovit  hinc 
esse  illa  semina  quae  in  grammatica,  cum  syllabas  diligenti 
consideratione  versaret,  pedes  et  accentus  vocaverat' l).   Tum 


1)  Augustini  de  musica  1.  I  1,  1  M.  vol.  32  p.  1083:  'Nomen  huius 
pedis  (pyrrhichium)  a  quo,  nisi  a  grammatico  didicisti?  Ergo  de  omni- 
bus  huiusmodi  sonis  grammaticus  iudicabit'. 

Augustinus  de  origine  metrici  versus  sententiam  profert,  quam 
nimirum  etiam  e  Varronis  doctrina  emanavisse  postea  vide- 
bimus.  'Et  quia,  Augustinus  ait  (§  40),  in  ipsis  verbis  brevi- 
tates  et  longitudines  syllabarum  prope  aequali  multitudine 
sparsas  in  oratione  attendere  facile  fuit,  tentavit  pedes  illos 
in  ordines  certos  disponere  atque  coniungere;  et  in  eo  primo 
sensum  ipsum  secuta,  moderatos  impressit  articulos,  quae  et 
caesa  et  membra  nominavit.  Et  ne  longius  pedum  cursus 
provolveretur,  quam  eius  iudicium  posset  sustinere,  modum 
statuit  unde  reverteretur,  et  ab  eo  ipso  versum  vocavit'.  Ad 
intellegendum  bunc  locum  bene  nos  adiuvat  Varronis  definitio 
versus,  quam  Marius  Victorinus  (G.  L.  VI  55,  11)  servavit 
(fr.  91  G.  S.) :  'versus  est,  ut  Varroni  placet  verborum  iunctura 
quae  per  articulos  et  commata  ac  rbythmos  modulatur  in 
pedes  . . .  abusiva  vel  haec  appellatio  habebitur,  cum  sincera 
et  propria  signincatione  Graecorum  versus  herous  hexameter 
epos  dicatur.  apud  nos  autem  versus  dictus  est  a  versuris, 
id  est  a  repetita  scriptura  ex  ea  parte  in  quam  desinit.  pri- 
mis  enim  temporibus,  sicut  quidam  adserunt,  sic  soliti  erant 
scribere,  ut  cum  a  sinistra  parte  initium  facere  coepissent 
et  duxissent  ad  dextram,  sequentem  versum  a  dextra  parte 
inchoantes  ad  sinistram  perducerent,  quem  morem  ferunt 
custodire  adhuc  in  suis  litteris  rusticos' . . . 

Totus  Augustini  locus  supra  positus  redolet  hanc  Var- 
ronis  doctrinam,  quam  rursum  sapimus  Augustini  disciplinarum 
libro  de  musica  V  3,  4,  ubi  denuo  de  etymologia  vocabuli 
'versus'  agit,  non  autem  idem  sentit  ac  de  ordine  II  14,  40, 
quo  loco  originem  vocabuli  'versus'  a  revertendo  ducit1);  sed 
quinto  libro  de  musica  (3,  4)  Augustinus  opinatur  originem 
vocabuli  'versus'  ductam  esse  e  contrario,  quod  versus  duo- 
bus  membris  conficiatur,  quorum  neutrum  in  alterius  loco 
salva  lege  numerorum  constituatur,  quam  ob  rem  versus,  quia 
verti  non  possit,  versus  vocetur.  Haec  dissensio  de  veriloquio 
vocabuli  'versus'  in  libro   de  ordine   et  in   libro   de   musica 


1)  De  ordine  II  40:  'Et  ne  longius  pedum  cursus  provolveretur, 
quam  eius  (rationis)  iudicium  posset  sustinere,  modum  statuit  unde 
reverteretur,  et  ab  eo  ipso  versum  vocavit'. 

2 

nobis  ita  videtur  esse  explicanda:  linearaenta  disciplinarum 
in  secundo  libro  de  ordine  Augustinus  adumbravit  ex  terapore, 
quod  conicimus  ex  Augustini  verbis  (II  12,  35):  'grammaticae 
infantia,  quam  Varro  litterationem  vocat,  graece  autem  quo- 
modo  appelletur,  non  satis  in  praesentia  recolo'.  Cum  autem 
Martianus  Capella,  qui  accuratius  Varronis  verba  reddit. 
Graecum  verbum,  quod  Augustinus  non  in  praesentia  recolit, 
(III  229)  yQcc{icctL<5tLxri  nuncupet,  Augustinus  Varronis  doctri- 
nam  e  memoria  exposuisse  videtur.  Atque  ita  fieri  potuit. 
ut  Augustinus  in  componendis  de  ordine  libris  priorem  ety- 
mologiam,  quae  ita  ut  Varro  versus  a  revertendo  ducit  (fr. 
91  G.  S.)  memoria  teneret,  alteram  etymologiam  buius  verbi 
e  contrario  ductam  oblivione  neglegeret.  Aliter  autem  res 
se  babuit  in  libris  de  musica.  Doctrinam  enim,  quam  bis 
libris  Augustinus  profert,  imprimis  quod  in  quinto  libro  de 
ratione  agit,  quae  inter  rhytbmum,  metrum,  versum  intercedat, 
fere  totam  e  Varronis  libris  disciplinarum  de  musica  fiuxisse 
Henricus  Weil J)  vidit  et  evicit  (Fleckeiseni  annal.  1862  p.  336 
et  344).  Quaestiones  autem,  quae  boc  libro  de  rausica  ab 
Augustino  tractantur,  tam  difficiles  sunt,  ut  Augustinus  de  eis 
non  ex  tempore  disserere  potuerit,  sed  hanc  totam  rem  e 
Varronis  libro,  ubi  etymologiam  vocabuli  'versus'  e  contrario 
ductam  invenit,  descripserit. 

§8. 
Ratio  hominis  disciplinis  'ad  aures'  pertinentibus  imbuta, 
tunc  ad  'opes  oculorum',  ut  Augustinus  quintam  artem  geo- 
metriae  appellat  (§  42)  progressa  est.  'Sensit  ratio,  Augusti- 
nus  ait  (1. 1.),  nihil  aliud  quam  pulchritudinem  sibi  placere, 
et  in  pulchritudine  figuras,  in  figuris  dimensiones,  in  dimen- 
sionibus  numeros ;  quaesivitque  ipsa  secum,  utrum  ibi  talis 
linea  talisque  rotunditas,  vel  quaelibet  alia  forma  et  figura 
esset,  qualem  intelligentia  contineret.  Longe  deteriorem  in- 
venit,   et   nulla   ex    parte   quod  viderent  oculi   cum  eo  quod 


1)    Weilius  1.1.  demonstrat  Varronis   verba   apud  Gelliuru  XV 1 1 1 
15,  2  non  explicari  posse  nisi  Augustini  in  hoc  libro  de  musica  doctrina. 

mens  cerneret,  comparandum.  Haec  quoque  distincta  et  dis- 
posita  in  disciplinam  redegit,  appellavitque  geometriam'. 
Proprius  terrainus  'opes  oculorum',  quo  geometria  designatur, 
descriptio  esse  videtur  termini,  quo  Varro  usus  est.  Apud 
Gelliura  enira  legimus  (XVI  18):  'pars  quaedam  geometriae 
07tTixr]  appellatur,  quae  ad  oculos  pertinet,  pars  altera,  quae 
ad  auris,  kccvovlxt)  vocatur,  qua  rausici  ut  fundamento  artis 
suae  utuntur'.  .  .  .  Ritschelius,  qui  totum  locum  accurate 
tractat  (opusc.  III  p.  359,  380,  385),  hanc  definitionem  geo- 
metriae  ad  Varronem  refert.  Cum  autem  viderimus,  Augusti- 
num  disciplinas  in  secundo  libro  de  ordine  adumbrare,  Varronis 
terminus  ojmxr/  te%vrj,  quem  Augustinus  memoria  tenuit,  eum 
nescio  quomodo  comraovisse  videtur,  ut  quae  ad  geometriam 
pertinent  'opes  oculorum'  nuncuparet. 

Antequam  ratio  ad  summum  gradum  disciplinarum  phi- 
losophiae  se  vertit,  'motus  eam  caeli  multum  movebat  et  ad 
se  diligenter  considerandum  invitabat'  (§  42).  Tandem  homi- 
nis  ratio,  omnibus  disciplinis,  quae  ad  usum  vitae  pertinent 
et  corporalia  comprehendunt  imbuta,  parata  est  illum  gradum 
scandere  disciplinarum,  quo  ad  comprehendendam  summam 
disciplinam  quae  est  philosophia  progredi  potest.  Duas  huius 
scientiae  partes  Augustinus  distinguit  (§  47),  unam  de  anima, 
alterara  de  deo:  'prima  efficit  ut  nosmetipsos  noverimus; 
altera,  ut  originem  nostram ;  illa  nobis  dulcior,  ista  carior; 
illa  nos  dignos  beata  vita,  beatos  haec  facit;  prima  est  illa 
discentibus,  ista  iam  doctis'.  Illa  duplex  quaestio  de  anima 
et  de  deo  rursum  occurrit  Augustini  primo  libro  soliloquiorum 
(II  7) :  'Deum  et  animam  scire  cupio.  Nihilne  plus?  Nihil 
omnino'.  Ad  deum  igitur  Augustinus  discipulum  hoc  ordine, 
hac  via,  per  hos  gradus  disciplinarum  ducere  voluit,  sed  ita 
ut  discipulus  idoneus  fieret  (§  47)  ad  intellegendum  ordinem 
rerum,  id  est,  ad  dinoscendos  duos  mundos,  unum,  qui  sit 
sensibilis,  alterum,  qui  sit  intellegibilis  et  ipse  parens  uni- 
versitatis. 

Quamquam  Augustinus,  cum  retractationes  scriberet, 
negavit  (Retract.  I  3,  2)  se  ex  Platonis  vel  ex  PJatonicorum 

persona  sic  de  duobus  mundis  scripsisse  —  nam  postea  nimia 

2* 

pietate  valde  dolebat  quod  duos  mundos  in  libro  de  ordine 
distinxisset  —  tamen  manifestum  est  hanc  eius  doctrinam  non 
multum  a  Platone  esse  alienam. 

§9. 

His  generatim  expositis  nunc  de  forma,  qua  Augustinus 
in  disciplinis  componendis  usus  est,  nobis  est  disserendum. 
Augustinus,  quippe  qui  disciplinis  maxime  adulescentes,  in 
scholarum  studiis  versantes,  docere  in  animo  haberet *),  etiam 
formam  compositionis  huic  consilio  ita  accommodavit,  ut  sui 
libri  disciplinarum  ad  usum  scholarum  idonei  essent.  Libris  de 
musica  rem  Augustinus  tractat  forma  dialogi  inter  magistrum  et 
discipulum,  aliis  autem  libris,  quorum  principia  remanserunt. 
forma  quidem  sermonis,  sed  non  dialogi  propria  forma  ad- 
hibetur.  Tamen  Crecelius  censebat  (1.  1.  p.  2)  Augustinum, 
illoslibros  disciplinarum,  siadfinem  perduxisset,  dialogi  forma 
compositurum  fuisse,  quod  Augustinus  aliquotiens  fictam  per- 
sonam  in  illis  libris  allocutus  esset2).  Nos  quidem  his  locis 
formas  quidem  sermonis  inter  magistrum  et  discipulum 
videmus,  sed  non  pro  certo  habemus  Augustinum  hos  libros 
praeter  illos  de  musica  forma  dialogi  compositurum  fuisse, 
quod  fragmenta  disciplinarum  illam  formam  orationis  prae 
se  ferunt,  quae  diatribe  appellatur.  Hoc  enim  genus  dia- 
tribae  quod  ex  dialogo  originem  habuit3)  propria  erat  forma 
isagogicarum  commentationum,  quae,  ut  E.  Norden  (Hermae 
vol.  40  p.  518)  demonstrat,  imprimis  a  scholasticis  occiden- 
talis  ecclesiae  quinti  saeculi  usurpata  est.  Cum  vero  Augustini 
libelli  de  dialectica  forma  compositionis  cum  isagogico  genere 
concordet,  nobis  non  persuasum  est  Augustinum  hunc  libellum 
forma  dialogi  componere  sibi  proposuisse. 


1)  Cf.  initium  libri  sexti  Augustini  de  musica. 

2)  Velut    de    dial.    I    p.  5,  3;   V  p.  7,  10;    VI  p.  8,  13;  9,  15,  17; 
11,  13;  12,  4,  5,  6,  7;  VIII  p.  14,  19;  15,  10;  X  p.  17,  14;  17,  20:  19,  24. 

3)  Cf.  Wilamowitz,  Philol.  Unters.  IV  (1881)  p.292eqs.;  E.  Norden, 
Kunstprosa  p.  129 ;  R.  Hirzel,  Dialog  I  p.  496. 

§  io. 

Antequam  locos  Augustini  libelli  qui  est  de  dialectica 
cum  aliis  comparemus,  quod  ad  fontem,  e  quo  Augustinus 
hausit,  aperiendum  nos  adiuvat,  dicendum  nobis  est  quibus 
signis  certe  iudicandi  nos  ad  Augustini  fontem  ducamur. 
Cum  Augustinus  non  totam  dialecticam  sed  solum  primae 
partis,  quae  vocatur  de  loquendo  dimidium  confecerit,  libri 
de  dialectica  velut  Cassiodori  et  Isidori,  qui  quidem  Varronis 
doctrinam  ex  parte  servaverunt,  hanc  autem  Augustini  primam 
partem  de  loquendo  omittunt,  non  multum  ad  inquirendum 
Augustini  fontem  praebent *).  Martianus  Capella  autem,  qui 
Varronem  in  disciplinarum  libris,  qui  de  nuptiis  philologiae 
et  Mercurii  inscribuntur,  nonnullis  locis  laudat,  et,  ut  constat, 
magnam  suae  doctrinae  partem  e  Varronis  libris  disciplinarum 
hausit,  etsi  non  multa,  tamen  graviora  cum  Augustini  dia- 
lectica  convenientia,  quae  ab  uno  fonte  fluxisse  videntur, 
praebet 2).  In  quarto  libro  disciplinarum  de  dialectica  com- 
ponendo  Martianus  imprimis  Apulei  libro  tieqi  egiirjvelag  usus 
est3).  Loci  horum  librorum,  qui  inter  se  conspirant,  in 
editione  Apuleiani  libri  a  Paulo  Thomas  facta  adnotati  sunt. 

Hic  fortasse  quaerat  quispiam,  cum  Martianus  aequalis 
Augustini  fuisse  videatur4),  et  hic,  cum  dixerit  (conf.  IV 
30)  se  omnes  libros  artium  liberalium  legisse  et  intellexisse, 
utrum  Martianus  ex  Augustini  libris  partim  hauserit,  ut 
Crecelius  (1.  1.  p.  5  adn.  ad  c.  I)  censebat,  an  Augustinus 
e  Martiani.  Ubi  convenientia  inter  eos  invenimus,  talia 
sunt,  ut  ex  uno  quidem  fonte  delibata  esse  videantur, 
sed  non  ut  alius  ab  alio  descripsisse  videatur.  Martianus 
enim  Graecum  nomen  vocabuli,  quod  Varro  litterationem 
vocat,  adhibet  (III  229),  Augustinus  illud  non  iam  memoria 


1)  Qua  ratione  Cassiodori  et  Isidori  disciplinarum  libri  conveniant 
et  ex  Varronis  disciplinis  pendeant,  accurate  explicat  E.  Holzer,  progr. 
quod  inscribitur  Varroniana  (Ulmae  1890)  p.  13  eqs. 

2)  De  ratione,  quae  inter  Martianum  et  Varronem  intercedit,  Fr. 
Eyssenhardt  praef.  ed.  Martiani  disciplinarum  p.  XXXI  disputat. 

3)  Cf.  Prantl  1.  1.  p.  673. 

4)  Cf.  Eyssenhardtii  praef.  p.  VIII. 

tenuit x).  Cum  igitur  uterque  Varronis  termino  usus  esset, 
sed  solum  Martianus  Graecum  nomen  yga^fiaTL6ttxrjv  ex- 
posuisset,  Augustinus  Martiani  librum  non  inspexit,  Deinde 
constat  Martianum  partim  e  Varronis  disciplinarum  libro  de 
dialectica  partim  ex  Apulei  libello  7csqI  eQ^irjvslag  doctrinam 
dialecticae  exscripsisse;  cuius  scriptoris  ubi  vestigia  in  Martiani 
dialectica  apparent,  nulla  inter  Martiani  et  Augustini  libellos 
convenientia  invenitur.  Ergo  et  Martianus  Capella  et  Augus- 
tinus  ex  uno  quidem  fonte  hauserunt,  non  alter  ab  altero 
partes  dialecticae  transcripsit.  Sed  age  nunc  diligentius  in- 
quiramus,  quid  Augustinus  libello  de  dialectica  in  Varronianis 
fundamentis  posito  tractaverit,  usque  ad  quam  partem  rem 
propositam  adduxerit,  quid  ex  re  ipsa  ad  eruendum  fontem 
reperire  possimus. 


§11. 

Monachi  ordinis  Benedictini,  qui  Augustini  opera  edi- 
derunt2),  eius  libellum  inscripserunt:  'principia  dialecticae", 
ac  fere  omnes  qui  huius  libelli  mentionem  fecerunt,  illum 
non  laudaverunt  nisi  ex  Benedictinorum  inscriptione.  Haec 
autem  inscriptio  est  falsa;  nam  nullo  testimonium  codicum 
aut  Augustini  ipsius  confirmatur.  In  vetustissimo  Darm- 
stadiensi  codice  (D)  septimo  saeculo  scripto  (Crecelius  1.  1. 
p.  3)  idem  libellus  C.  Chirio  Fortunatiano  tribuitur,  et  hoc 
modo  inscribitur:  C.  Chirii  Fortunatiani  artis  rhetoricae 
scholicae  lib.  III  explicit.  Incipit  lib.  IV  de  dialectica.  In 
Bernensi  codice  (B  I)  octavo  saeculo  scripto  (H.  Hagen, 
Fleckeis.  annal.  1872  p.  758)  legitur:  incipit  Aurelii  Augustini 
de  dialectica.  In  secundo  Bernensi  codice  (B  II)  undecimo 
saeculo  scripto  (Crecelius  1.  1.  p.  3)  legitur:  incipit  tractatus 
sci  Aug  in  dialect  .  .  .  (Hagen  1.  1.  p.  760).  Eiusdem  codicis 
subscriptio  est:  explicit  felicite  (sic)  tractatus  beati  Augustini 
in  dialectica.  Augustinus  igitur  ut  lectiones  codicum  testantur 
libellum  non  inscripsit  nisi  de  dialectica.     Facile  autem  est 


1)  De  ordine  II  12,  35. 

2)  Parisiis  1679  eqs. 

cognoscere  qua  via  perversa  inscriptio  editionem  Benedicti- 
norum  invaserit.  Benedictini  enim  legerunt  Retract.  I  6  quod 
Augustinus  de  incohatis  libris  disciplinarum  dixerat:  'de 
dialectica,  de  rhetorica.  de  geometria,  de  arithmetica,  de 
philosophia  sola  principia  remanserunt'.  Qui  busex  verbis 
monachi  lectionibus  codicum  neglectis  verbum  'principia', 
quo  Augustinus  prima  rudimenta  sui  operis  significaverat, 
quasi  inscriptionem  sumpserunt  et  inscripserunt  hoc  modo 
illum  libellum  'principia  dialecticae'. 

8  12. 

Commentatio  Augustini  de  dialectica,  ut  fere  omnes  quae 
ad  isagogicum  genus  pertinent x),  a  definitione  dialecticae 
orditur :  c.Ip.5  (Crecelii  ed.)  1  'Dialectica  est  bene  disputandi 
scientia'.  Definitio  Stoicorum  quodam  modo  plenior  et  accu- 
ratior  a  Diogene  Laertio  VII  42  traditur :  trjv  dLcckeKtL%r)v  toi 
OQ&G)g  dLccXsyeti&ccL  tcbql  toov  ev  eQootrj6eL  xccl  cc7tOKQL6u  loycov' 
bftev  xcci  ovtoog  ccvtrjv  oQLtlovtccL,  87tL6t7]^i7]v  cclrj&ojv  KCCL 
tyevdav  kccl  ovdttEQGJv.  Statim  sequitur  apud  Augustinum 
explicatio  verborum  quibus  disputatur:  'disputamus  autem 
utique  verbis'.  Quorum  duo  genera  distinguuntur :  'simplicia 
aut  coniuncta' 2).  Qua  divisione  res,  de  qua  ab  Augustino 
in  dialectica  disseritur,  proposita' est.  Sequitur  definitio  ver- 
borum  simplicium  et  coniunctorum :  'simplicia  sunt  quae 
unum  quiddam  significant,  ut  cum  dicimus  homo,  equus, 
disputat,  currit.  Nec  mireris,  quod  disputat  quamvis  ex 
duobus  compositum  sit  tamen  inter  simplicia  numeratum  est. 
Nam  res  definitione  illustratur.  Dictum  est  enim  id  esse 
simplex  quod  unum  quiddam  significet;  itaque  hoc  includitur 
hac  definitione,  qua  non  includitur  cum  dicimus  loquor. 
quamvis  enim  unum  verbum  sit,  non  habet  tamen  simplicem 
significationem,    siquidem    significat    etiam    personam    quae 


1)  De  definitionibus  in  libris  isagogicis  agit  E.  Norden,  Hermae 
vol.  40  p.  509.  De  doctrina  definitionum  apud  veteres  agit  H.  Steinthal, 
Gesch.  d.  Sprachw.  (Berolini  1890)  II  p.  165  eqs.   et  p.  178. 

2)  Eandem  divisionem  apud  Stoicos  invenimus  :  Diog.  Laert.  VII 63 
tav  81  kEHzaiv  xa,   ii\v  Xiyovoiv   blvca  ccvtotsXt)  ol  6tcomoL  tu  8   sXlinrj. 

loquitur.  ideo  iam  obnoxium  est  veritati  aut  falsitati,  nam 
et  negari  et  adfirmari  potest.  omnis  itaque  prima  et  secunda 
persona  verbi  quamvis  singillatim  enuntietur,  tamen  inter 
coniuncta  verba  numerabitur,  quia  simplicem  non  habet  signi- 
ficationem.  siquidem  quisquis  dicit  'ambulo1  et  ambulationem 
facit  intellegi  et  se  ipsum  qui  ambulat,  et  quisquis  dicit 
'ambulas'  similiter  et  rem  quae  fit  et  eum  qui  facit  significat. 
At  vero  qui  dicit  ambulat  nibil  aliud  quam  ipsam  significat 
ambulationem.  quamobrera  tertia  persona  verbi  semper  inter 
simplicia  numeratur  et  nondum  aut  adfirraari  aut  negari 
potest,  nisi  cum  talia  verba  sunt,  quibus  necessario  cobaeret 
personae  significatio  consuetudine  loquendi,  ut  cum  dicimus 
pluit  vel  ninguit,  etiamsi  non  addatur  quis  pluat  aut  ninguat, 
tamen  quia  intellegitur  non  potest  inter  simplicia  numerari' *). 
Eadem  definitio  simplicium  verborum  etiam  in  Martiani 
Capellae  dialectica  occurrit,  sed  non  in  Apulei  libello  jibqI 
EQlirjvsiccg.  Quam  ob  rem  pro  certo  babere  liceat  Martianum 
et  Augustinum  doctrinam  de  simplicibus  verbis  ex  uno  et 
eodem  fonte  hausisse.  Martianus  enim  de  hac  re  sic  agit 
IV  388:  'Verbum  est  quod  aliquid  significat  et  per  tempora 
flecti  potest,  ut  Cicero  nomen,  disputat  verbum.  haec  a  se 
in  vicem  separata  non  nihil  quidem  significare,  verum  tamen 
vel  falsum  dici  non  possunt.  cum  autem  fuerint  coniuncta, 
iam  possunt  et  adfirmari  et  negari,  ut  'Cicero  disputat'  iam 
dici  potest  'Cicero  non  disputat'.  prima  persona  significat 
aliquid  quod  iam  affirmari  et  negari  possit  et  in  hominem 
tantum  cadit.  in  ea  autem  intellegitur  nomen,  etiam  si  non 
dicatur,   ut  disputo  [totum]  plenum   est,   etiam   si  non  dicas 

1)  Diog.  Laert.  VII 63  iXXinrj  fisv  ovv  egtl  tu  dvunuQTiGTOv  1%ovtu 
tt\v  sncpOQOLV,  olov  rQucpei  •  eni^rjTOVfxev  yuQ,  Tig;  uvTOTtXr)  d'  eOTi  tcc 
<x7t7)QTiG(iivr]v  e%ovTu  T7]v  exyoQccv.  olv  rQucpsi  UooKQUTTjg.  Crecelius  iD 
adnotatione  confert  Aristot.  categ.  2,  16  toov  keyofisvcov  tcc  [xlv  xorra 
GV{inXoY.r\v  XsyeTai.  ta  d'  avev  GviinXoHrjg'  tcc  filv  ovv  xara  GVfinXomjv 
olov  avQ-Qconog  tq£%8i.  av&Qconog  vikcc-  tcc  8'  avev  GVfinXoyir)g  otov  av- 
&Qoonog,  |3oi5g,  TQtxti,  vixu.  Quae  verba  in  Augustino  subditicio  libro 
de  decem  categoriis  in  hunc  modum  vertuntur:  scire  etiam  debemus  verba 
aut  simplicia  esse  aut  certe  coniuncta.  Coniuncta  sunt  equus  currit : 
simplicia,  cum  haec  separantur  et  dicuntur  singula,  ut  equus,  currit. 

'ego'.  itero  secunda  persona  et  ipsa  iam  veritati  aut  falsitati 
obnoxia  est,  sed  etiam  ipsa  in  hominem  cadit,  et  ei  nec 
recte  dicimus  'disputas1,  qui  nec  audire  nec  intellegere  quod 
dicitur  potest.  ergo  et  hoc  cum  dicatur  sine  nomine,  tamen 
ibi  nomen  intellegitur.  aliter  figurate  utimur  sive  prima  sive 
secunda  persona  ut  aut  loquentem  eum  inducas  qui  loqui 
non  potest,  aut  ad  eum  convertamus  orationem,  qui  neque 
audire  neque  intellegere  potest.  tertia  vero  persona  non 
hominis  tantum  est,  sed  aliarum  etiam  rerum,  et  simul  ac 
dicta  fuerit  non  continuo  intellegitur,  nisi  forte  de  deo  dicatur 
aliquid,  quod  de  eo  solo  potest  intellegi,  ut  cum  dicimus 
'pluit1 :  iam  potest  esse  verum  aut  falsum,  cum  non  addamus 
nomen:  notum  est  enim  qui  pluat.  cum  vero  dicimus  'dis- 
putat1,  cum  aliquid  iam  significet,  non  tamen  verum  aut 
falsum  dici  potest,  si  nomen  non  addetur.  et  quamvis  de 
homine  hoc  tantum  possit  intellegi,  quia  non  de  uno  dici 
potest,  necessario  subdendum  est  nomen'.  Coniuncta  verba 
ab  Augustino  ita  definiuntur  (II  p.  5,  16):  'coniuncta  verba 
sunt  quae  sibi  conexa  res  plures  significant,  ut  cum  dicimus 
'homo  ambulat'  aut  'hoino  festinans  in  montem  ambulat'  et 
siquid  tale'.  Deinde  distinguuntur  verba  coniuncta  quae  sen- 
tentiam  comprehendunt  velut:  'homo  festinans  in  montem 
ambulat',  et  quae  sententiam  non  comprehendunt  et  ad  com- 
pletionem  sententiae  aliquid  exspectant,  velut:  'homo  festinans 
in  montem  !). 

Tum  duae  species  verborum  coniunctorum,  quae  senten- 
tiam  comprehendunt,  distinguuntur  II  p.  6,  3:  1.  quae  vero  et 
falso  obnoxia,  velut :  'omnis  homo  ambulat1  aut  'omnis  homo 
non  ambulat'.  2.  quae  sententias  sic  comprehendunt,  'ut  licet 
perficiat  propositum  animi  adfirmari  tamen  negarive  non 
possit,  ut  cum  imperamus,  cum  optamus,  cum  execramur 
et  similia1.  Cum  hoc  loco  conferri  potest  quod  Martianus 
Capella  dicit  IV  391 :  'Sunt  etiam  sententiae  quae  quamvis 
constent  ex  nomine  et  verbo  adfirmari  tamen  aut  negari  non 
possunt.  quae  non  proloquia  sed  eloquia  dici  non  nullis  placuit, 


1)  Aristot.  de  interpr.  IV  11. 

ut  est  modus  imperativus.  cum  dicimus  'curre',  iam  plena 
sententia  est.  nam  nec  solum  intellegi  sed  etiam  fieri  potest, 
quod  dicis.  negari  tamen  non  potest.  .  .  .  boc  facit  et  optativus 
modus.  cum  enim  plena  sit  sententia  cum  dicamus  'utinam 
scribam,  utinam  non  scribam',  non  potest  hinc  nasci  quaestio 
utrum  scribatV  Hac  in  re  Augustinus  et  Martianus  rursum 
consentiunt  atque  etiam  partim  verbum  e  verbo  fontem 
reddiderunt.  Tales  sententiae  autem,  quibus  nihil  adfirmatur 
aut  negatur,  disputatorem,  ut  Augustinus  ait  (III  p.  6,  9) 
non  requirunt,  itaque  in  dialectica  non  tractantur. 

Sequuntur  definitiones  sententiarum  simplicium  et  con- 
iunctarum.  III  p.  6,  10:  'simplices  (sententiae)  sunt,  quae 
sine  ulla  copulatione  sententiae  alterius  enuntiantur'  velut: 
'omnis  homo  ambulat' ;  'coniunctae  sunt,  de  quarum  copu- 
latione  iudicatur',  velut  'si  ambulat,  movetur'.  Sed  cum  de 
coniunctione  sententiarum  iudicium  fit,  tamdiu  est,  donec 
perveniatur  ad  summam1.  Summa  coniunctarum  sententiarum 
definitur  (III  p.  6,  13):  'summa  est  quae  conficitur  ex  con- 
cessis'  velut:  'si  ambulat,  movetur'  vel  'homo  iste  ambulat. 
simplex  sententia  est,  quam  si  concessero  et  adiunxerit  aliam 
'quisquis  autem  ambulat  movetur'  et  hanc  etiam  concessero. 
ex  hac  coniunctione  sententiarum  .  . .  illa  summa  sequitur 
quae  iam  necessario  concedatur:  id  est  khomo  iste  igitur 
movetur'. 


§  18. 

Quod  Augustinus  hactenus  disseruit.  nihil  est  aliud  nisi 
summa  forma  totius  dialecticae.  Paucis  verbis  exordio  com- 
mentationis  ea  omnia  complexus  est,  quorum  singulas  partes 
(c.  IV  p.  6,  21  eqs.)  artis  vocabulis  nuncupat  et  explicat. 
Singulae  partes  sunt  primae  duae: 

I  'Una  de  his  quae  simpliciter  dicuntur,  ubi  | 

est  quasi  materia  dialecticae'  velut:  homo,  |  , 

j-       *  *  -4.  a        t   i      1^  /   vocatur  de 

equus,    disputat,    curnt,    quod  c.  1   1 — 15         .  , 

tractatum  est. 


secunda  pars 
vocatur  de 
eloquendo 

II  'Altera  de  his  quae  coniuncta  dicuntur, 
ubi  iam  quasi  opus  apparet'  in  tres  partes 
dividitur : 

1.  'separata   eniin   coniunctione  verborum 
quae  non  implet  sententiam  illa,  quae  sic 
implet   sententiam  .  .  .  ut   nondum    faciat 
quaestionem    vel    disputatorem    requirat'  j 
(ut    cum   imperamus,    cum    optamus   eqs.  | 
c.  II  4—9). 

2.  killa,  quae  sic  implet  sententiam,  ut  de  \  tertia  pars 
sententiis  simplicibus  iudicetur'  velut:  om-  l  vocatur  de 
nis  homo  ambulat.  |  proloquendo 

•ii  •  i-j  \  quarta  pars 

3.  'llla,  quae  sic  comprenendit  sententiam,  \  , 

,     .  ,.  ix-         •  a-    *.  vocatur  de 

ut    de    msa    etiam    copulatione  ludicetur,  )       . 

.  .  ,  ,  l  proloquiorum 

donec  perveniatur  ad  summam  .  I 

)       summa 

Fere  eadem  dispositio  dialecticae  occurrit  apud  Martianum 
Capellam ,  qui  etiam  illius  hominis  mentionem  facit  cuius 
per  libros  disciplinarum  et  dialectica  et  artis  nomina  gram- 
maticis  sequentium  saeculorum  tradita  sunt.  Martianus  Dia- 
lecticam  ipsam  prodeuntem  et  sic  exordientem  inducit  (IV 
335):  'ni  Varronis  mei  inter  Latiares  glorias  celebrati  mihi 
eruditio  industriaque  suppeteret,  possem  femina  Doricae 
nationis  apud  Romuleae  vocis  examina  aut  admodura  rudis 
aut  satis  barbara  reperiri.  quippe  post  Platonis  aureum 
flumen  atque  Aristotelicam  facultatem  Marci  Terentii  prima 
me  in  Latinam  vocem  pellexit  industria  ac  fandi  possibili- 
tatem  per  scholas  Ausonias  comparavit  . . .  quippe  in  dicione 
mea  iureque  consistunt  sex  normae,  quis  constant  ceterae 
disciplinae.  nam  prima  est  de  loquendo,  secunda  de  eloquendo, 
tertia  de  proloquendo,  quarta  de  proloquiorura  summa,  quinta 
de  iudicando  quae  pertinet  ad  iudicationem  poetarum  et 
carminum,  sexta  quae  dicenda  rhetoribus  commodata  est'. 
Quamquam  Martianus  Dialecticam  laudantem  facit  Varronem 
Romanorum  primum  qui  scripserit  dialecticam,  deinde  easdem 
partes  dialecticae  atque  Augustinus  proponit,  ut  fons  ex  quo 

uterque  divisionem  dialecticae  sumpserit  admodum  apertus 
videatur,  nihilominus  experiri  debemus  num  certius  quid 
statui  possit. 

Martianus  et  Augustinus  tertiam  partem  dialecticae  nun- 
cupant  de  proloquendo,  qaartam  de  proloquiorum  summa; 
hoc  loco  ille  unicus  terminus  'proloquium'  occurrit,  quem 
iam  vidimus  (§  2)  non  reperiri  nisi  apud  Varronem,  Arno- 
bium,  Martianum,  Augustinum.  Sed  etiam  alium  terminum, 
quo  secunda  pars  dialecticae  vocatur  'de  eloquendo'  Augustinus 
et  Martianus  e  Varronis  libro  sumpserunt.  Martianus  enim 
de  hac  parte  dialecticae  dicit  (IV  391):  'sunt  etiam  sententiae 
quae  quamvis  constent  ex  nomine  et  verbo,  adfirmari  tamen 
aut  negari  non  possunt.  quae  non  proloquia  sed  eloquia 
dici  non  nullis  placuit.  ut  est  modus  imperativus  .  .  .  et  opta- 
tivus  modus'.  Cum  autem  Martianus  affirmet  hunc  terminum 
'eloquium'  nonnullis  placuisse,  id  est  hoc  artis  nomen  a  non- 
nullis  adhibitum  esse,  aliquod  vestigium  saltem  huius  termini 
apud  alios  exspectamus;  sed,  ut  videtur,  apud  nullos  hic 
terminus  occurrit.  Unde  efficimus  terminum  'eloquium'  non 
secus  ac  terminum  'proloquium'  peculiarem  esse  Varronis 
et  ex  eius  dialectica  excerptum.  Dispositiones  dialecticae 
Augustini  et  Martiani  usque  ad  huius  quintam  partem  de 
iudicio  poetarum  et  carminum  et  ad  sextam  partem,  wquae 
dicenda  rhetoribus  commodata  est',  inter  se  conspirant. 
Utrum  Martianus  etiam  has  extremas  partes  e  Varrone  fonte 
hauserit  et  qua  de  causa  Augustinus  eas  omiserit,  certum 
quidem  iudicium  proferre  non  audemus,  nisi  quod  coniectura 
de  hac  re  uti  possumus.  Martianus  extremis  partibus  argu- 
menta  dialecticae  proponit,  quae  etsi  ab  Augustino  in  dia- 
lectica  attinguntur  l)  tamen  non  per  se  tractantur.  Eae  igitur 
partes,  ut  ita  dicam,  per  abusionem  in  dispositione  dialecticae 
artis  a  Martiano  numeratae  sunt,  de  quibus  bene  disputare 
ad  facultatem  dialectici  pertinet,   non  autem  ad  dialecticam 


1)  August.  dial.  c.  X  p.  18,  13  eqs.  et  c.  VII,  ubi  de  vi  verborum 
disputatur.  Ita  etiam  in  Stoicorum  dialectica  hae  partes  attinguntur: 
cf.  Diog.  Laert.  VII  42. 

disciplinam  l).  Quam  ob  rem  Martianus  qui  priores  partes 
de  loquendo,  de  eloquendo,  de  proloquendo,  de  proloquiorum 
summa  definit  et  earum  particulas  expedit,  quintae  et  sextae 
partis  definitiones  omittit  et  nullo  sui  libelli  loco  has  partes 
rursum  in  quaestionem  vocat.  Coniciendum  igitur  est  Mar- 
tianum  in  libro,  quo  ad  componendam  suam  dialecticam  usus 
est,  has  partes  ad  facultatem  quidem  dialectici,  sed  non 
ad  dialecticam  disciplinam  pertinentes  invenisse,  atque  eas 
temere  dialecticae  attribuisse  dispositioni. 

§  14- 

Partibus  igitur  dialecticae  propositis  Martianus  ad  enume- 
randas  et  explicandas  singulas  res  progreditur.  Sequuntur 
§  355  eqs.  definitiones  aequivoci,  univoci,  plurivoci  verbi,  et 
§  364  epitome  decem  categoriarum,  quae  praedicationes  nun- 
cupantur.  Martianus  ubicuraque  in  dialectica  Varronis  doc- 
trinam  prae  se  fert  ex  eodem  fonte  atque  Augustinus  videtur 
hausisse :  ubi  autem  ex  Apulei  tcbq\  eQ^vstag  libello  et  ex 
Porphyrii  isagoge  doctrinam  suam  videtur  ducere,  conveni- 
entia  cum  Augustini  dialectica  inveniuntur  nulla.  Velut 
Martianus  iisdem  Varronianis  partibus  terminisque  atque 
Augustinus  dialecticam  divisit,  tum  statim  huius  divisionis 
particulas  ex  alio  fonte  hausit.  Ut  autem  rationem,  quae 
inter  Martianum  et  eos  intercedat,  quibus  magnam  partem 
sui  libelli  qui  est  de  dialectica  debet,  demonstremus,  satis 
est  docere,  quid  Martianus  de  prima  parte  dialecticae,  quae 
ab  Augustino  quoquc  maxima  ex   parte   confecta  est,   agat. 

In  prima  parte  Martiani  dialecticae  de  loquendo  quae- 
ritur  (IV  339):  'quid  sit  genus,  quid  forma,  quid  differentia, 
quid  accidens,  quid  vero  proprium,  quid  definitio,  quid  totum, 
quid  pars,  qui  in  dividendo  modus,  qui  in  partiendo,  quid 
sit  aequivocum,  quid  univocum,  quid  ut  ita  dicam  pluri- 
vocum  ?' . . .  Inter  primas  has  partes  inveniuntur  quae  vocantur 
quinque  voces  2) :  genus  forma  differentia  accidens  proprium, 

1)  August.  dial.  V  p.  8,  26. 

2)  Cf.  Prantl  1.  1.  p.  584,  627,  673,  674. 

quae  ad  Porphyrii  yevog  etdog  dtacpoQav  6v^e^r]xbg  %8iov 
redeunt !).  Illas  quinque  voces  Apuleius  ita  explicat  (VI  270, 
ed.  Thomas  p.  182,  4):  'ergo  unaquaeque  propositio  per 
omnes  significationes  reperienda  est,  an  etiam  conversa2) 
congruat.  nec  universe  verae  sunt  istae,  sed  quinque  solae: 
aut  enim  proprietas  declaratur  alicuius  aut  genus  aut  diffe- 
rentia  aut  finis  aut  accidens'.  Si  exempla,  quibus  Apuleius 
quinque  voces  illustrat  cum  Martiani  exemplis  comparaverimus. 
fere  eadem  invenimus. 

Apuleius  explicat  'proprium'  exemplo  'cachinnabile' ; 

Martianus  (§  348)  'risus'. 
Apuleius  explicat  'genus'  exemplo  'animai'; 

Martianus  (§  344)  'animai\ 
Apuleius  explicat  'differentiam'  exemplo  'rationale' ; 

Martianus  (§  346)  'rationabile'. 
Apuleius  explicat  'definitionem' 3)  exemplo    'animal   rationale 
mortale1; 

Martianus  (§  349)  'animal  rationale  mortale". 
Apuleius  explicat  'accidens'  exemplo  'orator' ; 

Martianus  (§  347)  'rhetorica'. 

Quamquam  Apuleius,  ut  Prantl  1.  1.  p.  579  probavit, 
libellum  Tteol  eQ^irjvelag  ex  aliquo  Graeco  libro  in  usum 
scholarum  transtulit4),  tamen  probabile  vicleri  potest  Apu- 
leium  etiam  Varronis  libro  de  dialectica  esse  usum,  quia 
apud  eum  mentio  fit  Varronis  termini  'proloquium'  (I  265  ed. 
Thomas  p.  176),  quem  praeter  Arnobium  Martianum  Augusti- 
num  nemo  adhibuit.     Sed  neque  Varronis   termino  Apuleius 


1)  Porphyrii  Isagoge  1 :  "Ovtog  dvayxalov,  Xqvgcxoqie,  nal  sig  xr\v 
tcov  naQcc  'AQiarortXEi  yiarrjyoQtcov  didaGxaliav  tov  yvcovat  xi  yivog  nul 
xi  diacpOQa.  zi  rs  Eidog  v.al  zi  idiov  xori  vi  GvupEprjxos  eqs. 

2)  De  termino  conversionis  cf.  Prantl  1.  1.  p.  584.  Terminus  pri- 
mum  in  dialectica  apud  Apuleium  apparere  videtur,  deinde  apud  Mar- 
tianum  Capellam  IV  378  et  397. 

3)  De  termino  definitionis  quem  Apuleius  quinque  vocibus  inserit 
cf.  Prantl  1.  1.  p.  515  eqs. 

4)  Cf.  etiam  0.  Iahn  comment.  Ber.  d.  sachs.  Gres.  phil.  II  (1850) 
p.  283. 

usus  est  —  nam  e  Peripateticorum  artis  vocabulo  'itQotatiis 
tralatum  terminum  qui  est  'propositio'  adhibet  —  neque  ex 
ullo  vestigio  effici  potest  Apuleium  e  Varronis  dialectica  ali- 
quam  partem  descripsisse  l).  Sed  redeat  unde  deflexit  disser- 
tatio,  Augustinus  qui  post  dispositionem  dialecticae  singulas 
partes  tractare  sibi  proposuerat,  primam  partem  de  loquendo 
ad  dimidium  perduxit,  quam  nunc  recenseamus. 

§  15. 

Prima  pars  dialecticae  de  loquendo  simplicia  verba  com- 
prehendit;  itaque  Augustinus  a  definitione  verbi  orditur  (V 
p,  7,  6):  'verbum  est  uniuscuiusque  rei  signum,  quod  ab 
audiente  possit  intellegi,  a  loquente  prolatum  2).  Sequuntur 
definitiones  rei,  signi,  loquendi :  'res  est  quidquid  vel  sentitur 
vel  intellegitur  vel  latet.  Signum  est  quod  et  se  ipsum  sensui 
et  praeter  se  aliquid  animo  ostendit.  Loqui  est  articulata 
voce  signum  dare ;  articulatam  autem  dico  quae  comprehendi 
litteris  potest1  3).  Quod  autem  ad  articulatam  vocem  pertinet, 
vel  sonum  verbi,  de  hac  Augustinus  non  vult  disserere  in 
dialectica.  Sed  eius  verba  de  hac  re  nos  doceant  (V  p.  7, 
11):  'omne  verbum  sonat,  cum  enim  est  in  scripto,  non 
verbum,  sed  verbi  signum  est;  quippe  inspectis  a  legente 
litteris  occurrit  animo,  quid  voce  prorumpat4).  quid  enim 
aliud  litterae  scriptae  quam  se  ipsas  oculis  et  praeter  se 
voces  animo  ostendunt,  ut  paulo  ante  diximus  signum  esse 
quod  se  ipsum  sensui  et  praeter  se  aliquid  animo  ostendit, 
quae  legimus  igitur  non  verba  sunt  sed  signa  verborum.  sed 
ut,  ipsa  littera  cum  sit  pars  minima  vocis  articulatae,  abuti- 
mur  tamen  hoc  vocabulo,  ut  appellernus  litteram  etiam  cum 

1)  Velut  veriloquia  prorsus  omittuntur. 

2)  De  hac  definitione  agunt  Prantl  1.  1.  p.  663  et  Steinthal  1. 1.  I 
p.  293. 

3)  Cf.  Diog.  Laert.  VII  56  et  57 ;  L.  Lersch  1.1.  III  p.45;  H.  Stein- 
thal  1.  1.  I  288,  291;  A.  Wilmanns  1.1.  p.  5  eqs.;   0.  Froehde  1.1.  p.  65. 

4)  Haec  verba  non  intelleguntur  nisi  in  animo  habetur  veteres  non 
tacentes  legisse,  sed  articulata  voce.  Cuius  rei  testimonia  raro  inveni- 
untur;  cf.  E.  Norden,  Kunstprosa  I  p.  6  et  in  append. 

scriptara  videmus,  quamvis  omnino  tacita  sit  neque  ulla  pars 
vocis  sed  signum  partis  vocis  appareat :  ita  etiam  verbum 
appellatur  cum  scriptum  est,  quamvis  verbi  signum  id  est 
signura  significantis  vocis  eluceat.  Ergo  ut  coeperam  dicere 
omne  verbum  sonat.  Sed  quod  sonat  nihil  ad  dialecticam. 
de  sono  enim  verbi  agitur,  cum  quaeritur  vel  animadvertitur, 
quanta  vocalium  vel  dispositione  leniatur  vel  concursione 
dehiscat,  item  consonantium  vel  interpositione  nodetur  vel 
congestione  asperetur,  et  quod  vel  qualibus  syllabis  constet, 
ubi  poeticus  rhythmus  accentusque  a  grammaticis  solarum 
aurium  tractantur  negotia'. 

Mirum  est,  quod  Stoici  totam  hanc  doctrinam  quae  sonum 
verbi  comprehendit  non  ex  dialectica  eiecerunt,  sed  praeter 
hanc  in  dialectica  etiam  de  barbarisinis  et  soloecismis  age- 
bant.  Apud  Diogenem  Laertium  enim  dialecticae  distinguuntur 
hae  duae  summae  partes  (VII 43):  trjv  dicdexTLxrjv  di(UQEi6&aL 
eXg  te  tbv  Tteoi  tcov  6rj[iaLVO[ievcov  xai  trjg  cpcovr)g  tonov.  Ad 
secundam  partem,  quae  tbv  tr)g  cpcovr)g  tbnov  comprehendit 
et  propria  est  dialecticae,  pertinent  haec  (VII  44) :  elvaL  8e 
tr)g  dLakextLxfjg  18lov  tbitov  xai  tbv  7tQoeiQr]{ievov  Tteoi  avtr)g 
tr)g  cpcovrjg,  ev  co  delxvvtaL  r)  eyyQa^iatog  cpcoviq  xai  tiva  ta 
tov  Xbyov  {leQrj  xai  Tteoi  6okoL%L6{iov  xai  f$aQ(3aQL6[iov  nai 
7tOLr]{idtG)v  %ai  d^icpL^ohcjv  xai  %eoi  e^elovg  cpavr)g  xai 
TteQi  [iov6Lxr)g  xai  iteoi  oqcov  xatd  tLvag  xai  8LaLQe6ecov  x«l 
ke^ecov  l).  Qua  autem  de  causa  Augustinus  a  verbis  tractan- 
dis  sonum  verborum,  quem  Stoici,  ut  ex  verbis  Diogenis  co- 
gnovimus,  proprium  esse  dialecticae  appellabant,  excluserit, 
nunc  eruamus. 

Augustinus  discrimen  facit  inter  verba  quae  articulata 
voce  pronuntiata  et  quae  in  scripto  sunt  et  leguntur  2).  Haec 
autem  non  verba,  sed  dumtaxat  verbi  signa  nuncupat.  Hoc 
discrimen  autem  inter  verbum  pronuntiatum  et  verbum  scri- 
ptum  nescio  quis  grammaticus  fecit,  qui  veriloquia  vocabuli 


1)  Cf.  etiam  Diog.  Laert.  VII  55  et  57 ;  Prantl  1.  1.  I  p.  414. 

2)  Gf.  0.  Froehde  1.  1.  p.  62  eqs. 

verbi  in  animo  habebat,  cuius  origo  a  verberando  aerem  !) 
vel  aurem  vel  a  verum  dicendo  ducta  est.  Hanc  etymologiam 
a  Varrone  esse  propositam  tradidit  Donatus  (Goetzii  et 
Schoellii  1.  1.  p  238):  'verba  a  veritate  dicta  esse  testis  est 
Varro'.  Quamquam  alia  etymologia  vocabuli  verbi  nisi  haec 
in  Varronis  traditis  libris  non  invenitur,  tamen  Varronem  has 
alias  etymologias  non  nescivisse  facile  conicimus.  Sed  aper- 
tius  vestigium  nos  ad  Varrorrianum  fontem  ducet  atque  etiam 
causam,  quapropter  sonus  verborum  separatus  sit  a  dialectica, 
patefaciet.  *\ugustinus  enim  dicit  loco  laudato:  'sed  ut,  ipsa 
littera  cum  sit  pars  minima  vocis  articulatae,  abutimur  tamen 
hoc  vocabulo,  ut  appellemus  litteram  etiam  cum  scriptam 
videmus'.  Ex  eadem  sententia  defluxerunt  verba  Diomedis 
(G.  L.  I  420,  9),  quae  Varroni  tribuerunt  cum  Wilmannsio 
(fr.  42)  Goetzius  et  Schoellius  (fr.  111  p.  228):  4vox  est,  ut 
Stoicis  videtur,  spiritus  tenuis  auditu  sensibilis,  quantum  in 
ipso  est.  Fit  autem  vel  exilis  aurae  pulsu  vel  verberati  aeris 
ictu.  Omnis  vox  aut  articulata  est  aut  confusa :  articulata 
est  rationalis  hominum  loquellis  explanata;  eadem  et  litteralis 
vel  scriptilis  appellatur,  quia  litteris  comprehendi  potest; 
confusa  est  inrationalis  vel  inscriptilis,  simplici  vocis  sono 
animalium  effecta,  quae  scribi  non  potest,  ut  est  equi  hinni- 
tus,  tauri  mugitus'.  Itaque  hic  versamur  in  Varronis  doctrina, 
quae  e  libro  est  sumpta,  quo  de  singularum  litterarum  vi  ac 
pronuntiatione  accurate  actum  est.  Ubi  autem  de  sono  ver- 
borum  agendum  sit,  dicit  Augustinus  V  p.  7,  18,  quo  loco 
fere  Varronis  verba  subaudire  possumus,  quibus  legentes  de- 
leget  ad  illum  librum,  quo  de  sono  verborum  uberius  dispu- 
tare  potuit  quam  in  dialectica:  'de  sono  verbi  agitur  cum 
quaeritur  vel  animadvertitur,  quanta  vocalium  vel  dispositione 
leniatur  vel  concursione  dehiscat,  item  consonantium  vel  inter- 
positione  nodetur  vel  congestione  asperetur  et  quot  vel  quali- 


1)  Augustin.  de  magistro  V  12:  'verbum  autem  quamvis  a  verberatu 
aeris  dicatur';  de  dial.  c.  VI  p.  9,  6  eqs.;  Lactant.  de  opif.  d.  15,  1: 
'grammatici  quidem  et  philosophi  vocem  esse  definiunt  aerem  spiritu 
verberatum,  unde  verba  sint  nuncupata'.  Cf.  Goetzii  et  Schoellii  1.  1. 
p.  237  adn.  ad  v.  36;  Funaioli  1. 1.  p.285;  Prisciani  exordium  primi  libri. 

bus  syllabis  constet,  ubi  poeticus  rhythmus  accentusque  a 
grammaticis  solarum  aurium  tractantur  negotia'. 

Pluribus  autem  in  libris  Varro  de  litteris  egit,  velut  in 
libris  de  origine  linguae  Latinae  (fr.  45,  46,  47  G.  S.  p.  200) 
aut  in  libris  de  antiquitate  litterarum  (fr.  40 — 44  G.  S.  p.  199) 
aut  denique  in  libris  qui  sunt  de  sermone  Latino  (G.S.  p.203). 
Sed  dubium  est  hisne  in  libris  Varronis  etiam.  ut  Augustinus 
dicit,  poeticus  rhythmus  accentusque  tractati  sint.  In  uno 
autem  libro  Varronis  scimus  ex  fragmentis  omnia  haec  quae 
ex  Augustini  verbis  colligi  possunt  disceptata  esse,  h.  e.  in 
libro  primo  disciplinarum  qui  est  de  grammatica,  ubi  Varro 
quae  ad  scribendum  legendum  intellegendura  probandum  per- 
tinent  tractavit  (fr.  107  G.  S.).  Atque  duae  priores  partes 
scribendi  et  legendi  illam  doctrinam  de  litteris  et  syllabis 
comprehendunt,  duae  alterae  partes  intellegendi  et  probandi 
poeticum  rhythmum  et  accentum.  In  reliquiis  enim  primi 
libri  disciplinarum  de  grammatica  (fr.  107 — 1 16  G.S.  p.227  eqs.) 
et  litteras  et  sonum  l)  et  poeticura  numerum  (fr.  116)  Varronem 
tractavisse,  neque  oratorium  quidem  numerum  neglexisse 
videri2),  neque  denique  accentum,  fr.  112  G.  S.  et  fr.  76  et 
77  demonstrant3).  Varro  igitur  tum  cum  secundum  librum 
disciplinarum  de  dialectica  scripsit,  omnia  quae  ad  sonum 
verbi  pertinent  iam  in  primo  libro  disciplinarum  de  gramma- 
tica  tractaverat.  Quam  ob  rem  in  secundo  libro  disciplina- 
rum  de  dialectica  doctrinam  de  sono  verborum  denuo  docere 
noluit,  sed  eos  qui  in  dialectica  hanc  doctrinam  quaesiverunt. 
delegavit  ad  illum  librum  ubi  de  eadem  re  iam  disseruerat. 

Sed  quid  erat  causae,  quod  Varro  hac  in  re  Stoicorum 
sententiam  non  sequeretur,  qui,  ut  vidimus,  sonum  verborum 
et  litteras  subtiliter  in  dialectica  tractabant?  Scimus  ex 
Useneri  quaestionibus4)  Tyrannionem  gramraaticura  scripsisse 
librum,  quo  omnia  quae  tunc  ad  graramaticam  revocabnntur 


1)  Cf.  August.  de  ord.  II  2,  35  (Migne  vol.  32)  p.  1012. 

2)  De  qua  re  Usenerus  agit  Act.  ac.  Bav.  1892  vol.  IV  p.642  adn.  3. 

3)  Usenerus  1.  1.  p.  604   probavit    litteras    aspiratas,    quae    ir.  112 
tractantur,  ad  accentus  pertinere. 

4)  Useneri  1.  1.  p.  639. 

comprehendit.  Cuius  doctrina  perquam  viget  in  Varronis 
libris  de  antiquitatibus,  de  lingua  Latina,  imprimis  in  primo 
libro  disciplinarum  de  grammatica,  quo  Varro  ipse  gramma- 
ticae  artem  in  uno  conspectu  ponere  conatus  est1).  Tyran- 
nionis  igitur  est  doctrina  de  quattuor  partibus  grammaticae  2) 
(fr.  107  et  109  G.  S.)  et  doctrina  de  accentibus  (fr.  84  G.  S.), 
quam,  quia  res  artissime  inter  se  cohaerent,  in  libro  de 
grammatica  neglegere  non  potuit.  Varro  ergo  Tyrannionem, 
qui  illis  temporibus  proprietatem  accentus  optime  perspexerat, 
secutus  est,  cum  libro  de  grammatica  materiam  tribueret 
quam  Stoici  in  dialectica  tractare  solebant. 

§16. 

Augustinus  c.  V  p.  8,  4  eqs.  expedit  duo  genera  verbo- 
rum,  unum  quod  dicibile  alterum  quod  dictio  vocatur:  'quid- 
quid  autem  ex  verbo  non  aures  sed  animus  sentit  et  ipso 
animo  tenetur  inclusum,  dicibile  vocatur.  Cum  vero  verbum 
procedit  non  propter  se  sed  propter  aliud  aliquid  significan- 
dum,  dictio  vocatur'.  Exemplis,  ut  poni  assolent  in  scholis, 
verbum,  dicibile,  dictio,  res  illustrantur3);  deinde  Augustinus 
progreditur  ad  eam  partem  dialecticae,  quae  propter  veri- 
loquia  maxime  Varronis  doctrina  imbuta  esse  videtur.  Atque 
originem  verbi  esse  censet  in  etymologia  (VI  p.  9,  1):  'cum 
quaeritur  unde  ita  dicatur,  res  mea  sententia  nimis  curiosa 
et  minus  necessaria'.  Quamquam  origo  verborum  expedienda 
multum  iuvare  Augustino  videtur,  tamen  ineptum  esse  dicit 
(VI  9,  4) :  'adgredi  quod  persequi  profecto  infinitum  sit.  Quis 
enim  reperire  possit,  quidquid  dictum  fuerit  unde  ita  dictum 
sit?  Huc  accedit  quod  ut  somniorum  interpretatio  ita  ver- 
borum  origo  pro  cuiusque  ingenio  iudicatur'.  Hoc  iudicium 
de  origine  verborum  explicanda  non  modo  Augustini  aetate, 
sed  iam  antea  viguisse  videtur.  Augustinus  enim  hanc  de 
etymologia   sententiam    fulcit  Ciceronis  de  Stoicorum  etymo- 


1)  Cf.  Useneri  1.  1.  p.  641. 

2)  Ibid.  p.  638. 

3)  Cf.  H.  Steinthal  1.  1.  I  p.  293,  294. 

logiis  iudicio,  cum  diceret l)  (VI  p.  9,  2):  'neque  hoc  eo  mihi 
placuit  dicere,  quod  Ciceroni  quoque  idem  videtur.  quis  enim 
egeat  auctoritate  in  re  tam  perspicua?'  Probabile  videtur. 
id  quod  Crecelius  in  adnotatione  (p.  9, 18)  affirmat,  Augustino, 
cum  haec  scriberet,  locum  tertii  de  natura  deorum  libri 
(c.  24,  62)  ante  oculos  esse  versatum  et  alium  ex  perditis 
libris  de  gloria  petitum,  quem  servavit  Festus  p.  202,  25  ed. 
Muelleri:  'oppidorum  originem  optime  refert  Cato.  Cicero 
lib.  I  de  gloria,  eamque  appellationem  usurpationem  appel- 
latam  esse  existimat,  quod  opem  darent,  adiciens  'ut  imitetur 
ineptiasStoicorum'  2).  Exemplis  etymologiae  vocabuli  'verbum' 
Augustinus  illustrare  vult,  quam  lubrica  et  incerta  veriloqui- 
orum  doctrina  sit  (c.  VI  p.  9,  6):  'ecce  enim  verba  ipsa 
quispiam  ex  eo  putat  dicta  quod  aurem  quasi  verberent3). 
Immo,  inquit  alius,  quod  aerem.  Sed  quid  nostra?  Non  magna 
lis  est,  nam  uterque  a  verberando  huius  vocabuli  originem 
trahit  Sed  de  traverso  tertius  vide  quam  rixam  inferat. 
Quod  enim  verum  nos  ait  loqui  oportet  odiosumque  est  natura 
ipsa  iudicante  mendacium,  verbum  a  vero  cognominatum  est4). 
Nec  ingenium  quartum  defuit.  Nam  sunt  qui  verbum  a  vero 
quidem  dictum  putant,  sed  prima  syllaba  satis  animadversa 
secundam  neglegi  non  oportere.  Verbum  enim  cum  dicimus, 
inquiunt,  prima  eius  syllaba  verum  significat,  secunda  sonum. 
.  .  .  ergo  verbum  dictum  est  quasi  a  verum  boando,  hoc  est 
verum  sonando'. 

Tum  Augustinus  sententiam  Stoicorum  de  origine  ver- 
borum  explanat5)  (VI  p.  9,  18):  'Stoici  autumant,  ..  .  nullum 
esse  verbum,  cuius  non  certa  explicari  origo  possit.  Et  quia 
hoc  raodo  eos  urguere  facile  fuit,  si  diceres  hoc  infinitum 
esse,   quibus  verbis  alicuius  verbi  originem   interpretaris,    si 


1)  Cf.  etiam  VI  p.  9,  18. 

2)  Cf.  etiam  de  offic.  1  7,  23  et  L.  Lersch  1. 1.  p.  154  eqs. 

3)  Diog.  Laert.  VII  55:  Etfti  61  cpcovrj  dr)g  ntnXrjyiisvoq.   Priscian. 
VIII  1;  H.  Steinthal  1.1.  I  p.  291. 

4)  Cf.  Donati  Ad.  V  8,  29  (G.  S.  p.  238  ad  v.  6):  'verba  a  veritate 
dicta  esse  testis  est  Varro'. 

5)  Cf.  Steinthal  1. 1.  I  p.  332  eqs. 

eorum  rursus  a  te  origo  quaeratur,  aiunt  hoc  quaerendum 
esse,  donec  perveniatur  eo,  ut  res  cum  sono  verbi  aliqua  siraili- 
tudine  concinat,  ut  cum  dicimus  aeris  tinnitum,  equorum 
binnitum,  ovium  balatura,  tubarum  clangorem,  stridorem 
catenarum.  Perspicis  enim  haec  verba  ita  sonare,  ut  ipsae 
res  quae  his  verbis  significantur'  !).  Hanc  onomatopoeiam 
Augustinus  his  exemplis  illustrat:  'ut  ipsum  'lene'  cum  dicimus 
leniter  sonat.  Quis  item  'asperitatein'  non  et  ipso  nomine 
asperam  iudicet?  Lene  est  auribus  cum  dicimus  'voluptas", 
asperum  cum  dicimus  'crux',  .  .  .  'niel'  quam  suaviter  gustum 
res  ipsa,  . .  .  'acre'  in  utroque  asperum  est.  'Lana'  et  'vepres', 
ut  audiuntur  verba,  sic  illa  tanguntur'.  Hinc  Augustinus  ad 
ea  verba  progreditur  quae  ipsarum  inter  se  rerum  simili- 
tudinem  significant,  velut  'crux',  quod  ipsius  verbi  asperitas 
cum  doloris  quem  crux  efficit  asperitate  concordet;  'crura', 
non  propter  asperitatem  doloris,  sed  quod  longitudine  atque 
duritie  inter  membra  cetera  sint  ligno  crucis  similiora,  sic 
appellata  sint.  Deinde  Augustinus  verba  tractat,  quae  per 
abusionem  sunt  ficta  (Katd%Qri(5iq)  2j :  'ut  usurpetur  nomen 
non  rei  similis  sed  quasi  vicinae.  Quid  enim  simile  habet 
significatio  'parvi'  et  'minuti',  cum  possit  parvum  esse, 
quod  non  modo  nihil  minutum  sit  sed  aliquid  etiam  creverit? 
Dicimus  tamen  propter  quandam  vicinitatem  minutum  pro 
parvo.  .  .  .  cum  'piscina'  dicitur  in  balneis  3),  in  qua  piscium 
nihil  sit  nihilque  simile  piscibus  habeat,  videtur  tamen  a 
piscibus  dicta  propter  aquam,  ubi  piscibus  vita  est'.  . .  .  Tum 
verba  per  contrarium  ficta  (avtlcpQa6tg)  velut:  'lucus'  eo 
dictus  putatur  quod  minime  luceat4),  'bellum'  quod  res  bella 
non  sit;  -foederis'  nomen  quod  res  foeda  non  sit.  'Quodsi, 
ut  Augustinus  ait,   foedus  a  foeditate  porci  dictum  est,  .... 


1)  Cf.   Dionys.   Halic.    de    coinp.   verb.  XVI  (G.  S.  p.  238)  ;    De 
onomatopoeia  agit  L.  Lersch  1.1.  III  p.  129  eqs.;  Fr.  Muller  1.1.  p.  55. 

2)  Cf.  Steinthal  1. 1.  I  p.  333;  Mentz  1.  1.  p.  48  ad  fr.  32. 

3)  Cf.  Donati  art.  gr.  G.  L.  IV  400,  1 ;  Festum  p.  213  a  2;  August. 
de  doctr.  chr.  III  29,  40;  Fr.  Muller  1.  1.  p.  221. 

4)  Cf.  Aelii  Stilonis  veril.  apud  Funaioli  1. 1.  p.  79 ;  Mentz  1. 1.  p.  13; 
Steinthal  1.  1.  I  p.  353. 

redit  origo  ad  illam  vicinitatem,  cum  id  quod  fit  ab  eo  per 
quod  fit  nominatur'.  Vicinitas  in  multas  classes  digeritur 
(VI  p.  11,  2): 

I  per  efficientiam l)  (i.  e.  ab  efficiente  effectus)  'ut  boc 
ipsum  a  foeditate  porci,  per  quem  foedus  efficiatur. 

II  per  effecta  (i.  e.  ab  effectu  efficiens),  'ut  puteus,  quod 
eius  effectum  potatio  est'. 

III  per  id  quod  continetur,   'ut  urbem  ab  orbe  appellatam 
volunt,  quod  auspicato  locus  aratro  circumduci  solet  *). 

IV  per  id  quod  continetur,    'ut    si  quis    borreum    mutata 
littera3)  adfirmat  ab  bordeo  noininatum\ 

V  per  abusionem  'ut  cum  borreum  dicimus  et  ibi  triticum 

conditur1 4). 
VI  a  parte  totum,  'ut  mucronis  nomine  quae  summa  pars 

gladii  est,  gladium  vocamus\ 
VII  a  toto  pars,  'ut  capillus  quasi  capitis  pilus'. 

Augustinus,  postquam  illis  exemplis  Stoicorum  doctrinam 
de  origine  verborum  illustravit,  tum  de  cunabulis  quibusdam 
vel  stirpe  verborum,  ultra  quam  quaeri  originem  Stoici  vetant, 
agit.  Stirpem  vel  cunabula  verborum  Stoici  intellegunt  in 
verbis  velut:  vafer  velum  vomis  vulnus,  illam  syllabam,  in 
qua  crassus  et  quasi  validus  sonus  litterae  v  cum  vi  illorum 
verborum  congruat.  Quam  ob  rem  originem  verborum  ducunt 
(VI  p.  11,  19): 

I  ex  vicinitate,  id  est,  per  id  quod  efficiunt,  velut :  'vincula' 
et  'vimen'  dicta  possunt  videri  quo  aliquid  vinciatur, 
'vites'  quod  adminicula  quibus  innituntur  nexibus  pren- 
dunt. 


1)  Cf.  Reitzensteinii  1. 1.  p.  74. 

2)  Varro  de  ling.  Lat.  V  143. 

3)  Varro  de  ling.  Lat.  V  6 :  'in  consuetudine  communi  quot  modis 
litterarum  commutatio  sit  facta  qui  animadverterit,  facilius  scrutari  ori- 
gines  patietur  verborum :  reperiet  enim  esse  commutata,  ....  maxime 
propter  bis  quaternas  causas.  litterarum  enim  fit  demptione  aud  addi- 
tione  et  propter  earum  traiectationem  aut  commutationem,  item  sylla- 
barum  productione'. 

4)  Cf.  ReitzeDsteinii  1.1.  p.  74;  Fr.  Muller  1.1.  192. 

II  propter  sirailitudinem,  velut  'vietus'  appellatur  incurvus 
senex,  'via'  appellatur  terra  quae  pedibus  itinerantium 
flexuosa  et  trita  est. 

■  Sin  autem ,  Augustinus  addit ,  via ,  quod  vi  pedum 
trita  est,  magis  creditur  dicta,  redit  origo  ad  illam  vicini- 
tatem'. 

Qua  via  ac  ratione  Stoici  originem  verborum  indagaverint, 
Augustinus  hoc  exemplo  illustrat  (VI  p.  12,  4):  'sed  faciamus 
a  similitudine  vitis  vel  viminis  hoc  est  a  fiexu  esse  dictam. 
quaerit  ergo  a  me  quispiam:  quare  via  dicta  est?  respondeo: 
a  flexu,  quod  flexum  velut  incurvum  vietum  veteres  dixerunt, 
unde  vietos  etiam  quae  cantho  ambiantur  rotarum  ligna 
vocant.  persequitur  quaerere,  unde  vietum  flexum  dicatur : 
et  hic  respondeo  a  similitudine  vitis.  instat  atque  exigit, 
unde  ita  sit  vitis  nomen;  dico,  quod  vinciat  ea  quae  com- 
prehenderit;  scrutatur,  ipsura  vincire  unde  dictura  sit;  dicemus 
a  vi.  vis  quare  sic  appellatur,  requiret;  reddetur  ratio,  quod 
robusto  et  quasi  valido  sono  verbum  rei  quam  significat 
congruit.  ultra  quod  requirat  non  habet'.  Augustinus  post- 
quam,  ut  ipse  ait  (VI  p.  12,  10)  et  longum  et  minus  quam 
illa  quae  dicta  sunt  necessarium  *),  Stoicorum  doctrinam  perse- 
cutus  est,  tum  ad  tractandam  verborum  vim  progreditur; 
sed  antequam  hanc  partem  dialecticae  perlustramus,  nobis 
est  inquirendum  quae  exempla  ab  Augustino  proposita  ad 
Stoicorum  de  etymologia  doctrinam  illustrandam  in  Varronis 
libris  et  fragmentis  inveniantur. 


§17. 

Martianus  Capella,  cuius  dialectica  ad  id,  quod  in  scholis 
illis  temporibus  tractatum  est,  maxime  adaptata  esse  videtur, 
doctrinam   de    origine    verborum    prorsus    neglexit.     Praeter 


1)  Qua  de  re  facile  intellegitur  Augustinum  non  dubitavisse  singu- 
las  rationes  etymologica3  quae  ad  Stoicorum  doctrinam  pertinent,  velut 
li£Tafts6iv  et  gvv&zolv,  omittere ;  cf.  Steinthal  1.].  I  p.  337 ;  Mentz  1.  1. 
p.  12  et  13. 

unum  exemplum,  quod  'contrarium'  illustrat  (IV  360)  nullum 
invenimus  quod  cum  illis  ab  Augustino  propositis  comparari 
possit.  Ubi  autem  Martianus  'contrarium'  expedit,  quo  ter- 
mino  Augustinus  quoque  in  ea  parte  dialectica,  qua  de  ori- 
gine  verborum  disputatur  (VI  p.  10,  22),  usus  est,  fontem 
ex  quo  uterque  hauserit  non  iam  eundem  esse  perspicimus. 
Nam  apud  illum  non  agitur  de  origine  verborum,  sed  de 
commutatione  verborum,  quae  aliqua  ratione  mutantur  (IV 
359).  Itaque  Stoicorum  doctrinam  ab  Augustino  (c.  VI) 
tractatam  de  origine  verborum,  quae  per  similitudinem,  per 
contrarium  ficta  sunt,  et  quae  ex  toto  partem  aut  ex  parte 
totum  significant,  non,  ut  Augustinus  in  etymologiis,  sed  in 
tropis  enumerat. 

Atque  duae  erant  causae  cur  Martianus  etymologiam 
praeteriret,  primum  quod  magna  ex  parte  libellum  Apulei, 
qui  etymologiam  prorsus  neglexerat,  excerpserat,  deinde  quod, 
ut  Usenerus  (1.  1.  p.  624)  ostendit,  omnino  graramatici  illis 
temporibus  etymologiara  valde  neglegebant !).  Verba,  quorum 
de  etymologia  Augustinus  disserit,  raagna  scilicet  ex  parte 
e  Varronis  c>pia  exeinplorum  ducta  sunt2).  Sed  non  omnia 
veriloquia,  quae  expedit,  in  libris  Varronianis,  qui  quidem 
traditi  sunt,  indagari  possunt 3).  Ex  quattuor  enim  exemplis, 
quibus  Augustinus  originem  vocabuli  'verbum'  illustrat  (c.  VI 
p.  9,  6 — 17)  unum  a  Varrone  adhibitum  esse  testatur  Donatus 
(Ad.  V  8,  29) 4):  kverba  a  veritate  dicta  esse  testis  est  Varro'. 
Exempla,  quibus  Augustinus  similitudinem  verborum  rebus 
quas  verba  significant  illustrat  (IV  p.  10,  1 — 13),  cum  frag- 
mentis  111  et  113  ((j.S.)  exVarronis  primo  libro  disciplinarum 
de  grammatica  excerptis  comparari  possunt.  Exerapla,  quibus 
Augustinus  abusionem  vel  catachresin  (VI  p.  10,  13)  et  con- 


1)  Cf.  Augustini  verba  VI  p.  9,  quibus  Stoicorum  etymologias  irridet. 

2)  Cf.  Wilmannsii  1. 1.  p.  17. 

3)  De  ratione,  quae  inter  Augustini  et  Varronis  veriloquia  inter- 
cedat  cf.  Fr.  Muller,  de  veterum  imprimis  Romanorum  studiis  etymo- 
logicis  (Traiecti  ad  Rhen.  1910)  p.  223. 

4)  Quem  locum  Goetzius  et  Schoellius  1.  1.  in  adn.  collig.  p.  238. 

trarium  (VI  p.  10,  22)  illustrat,  partira  in  libris  Varronis  non 
occurrunt,  partira  cum  Varronis  exemplis  non  consentiunt. 
Velut  Varro  in  V  libro  de  lingua  Latina  (§  18)  et  VI  libro 
(§  79)  aliis  exemplis  contrarium  illustrat l).  Quomodo  alia 
exempla  Augustini  et  Varronis  inter  se  conspirent,  ex  hac 
comparatione  intellegi  potest: 


Augustinus  proponit 
(VI  p.  10,  22): 
foedus :    quod   res   foeda  non 
sit,   vel :    a  foeditate   porci 
dictum ; 


(VI  p.  11,  3): 
puteus:    quod    eius    effectum 
potatio  est; 


(VI  p.  11,  4): 

urbs:  ab  orbe,  quod  auspicato 
locus  aratro  circumduci 
solet. 

(VI  p.  11,  7): 

horreura :  mutata  littera  ab 
hordeo  nominatum  aut :  per 
abusionem,  ut  cuin  horreum 
dicimus  et  ibi  triticum  con- 
ditur. 


Varro  dicit 

de  lingua  Lat.  V  86: 

fetiales,  quod  fidei  publicae 
inter  populospraeerant:  nam 
per  hos  fiebat  ut  iustum 
conciperetur  bellum  et  inde 
desitum,  ut  foedere  fides 
pacis  constitueretur. 

de  ling.  Lat.  V  25: 

is  si  quamvis  deorsum  in 
terra,  unde  sumi  pote, 
puteus;  nisi  potius  quod 
Aeolis  dicebant  ut  nvta^iov 
sic  7tvteov  a  potu,  non  ut 
nunc  cpQsao. 

de  ling.  Lat.  V  143: 

quare  et  oppida  quae  prius 
erant  circumducta  aratro 
ab  orbe   et  urvo  urbs  est. 

de  ling.  Lat.  VI  45 : 

tremo  dictum  a  similitudine 
vocis  .  . .  ut  arista  in  spica 
hordei  horrent;  ibid.  V  106: 
hordeum  ab  horrido. 


Exempla,  quibus  Augustinus  rationem  Stoicorum  illustrat, 
qua  ad  cunabula  verborum  pervenire  sibi  videntur,  non  sine 
magno  discrimine  apud  Varronem  occurrunt : 


1)  Cf.  Mentz  1.1.  p.  41  ad  fr.  13;  Muller  1.1.  p.  223. 

Velut  Augustinus  proponit 
(VI  p.  11,  20): 

violentum  a  vi ;  'vincula'  et 
'vimen1  dicta  possunt  videri 
quo  aliquid  vinciatur  et  quia 
violenta  sunt;  'vites'  quod 
adminicula  quibus  innitun- 
tur  nexibus  prendunt; 


(VI  p.  12,  2): 

vietus :  propter  similitudinem 
(vitis)  incurvus  senis  appel- 
latur ; 
(VI  p.  12,  2): 

via:  terra,  quaepedibus  itine- 
rantium  flexuosa  et  trita 
est,  via  dicitur,  vel:  quod 
vi  pedum  trita  est. 


Varro  dicit 

de  ling.  Lat.  V  37  : 

vineta  ac  vinea  a  vite  multa. 
vitis  a  vino,  id  a  vi;  ibid. 
V  62  ...  et  horum  vinctionis 
vis  Venus.  .  .  .  non  quod  vin- 
cere  velit  Venus,  sed  vincire. 
ipsa  Victoria  ab  eo  quod 
superati  vinciuntur.  . . .  ideo 
haec  cum  corona  et  palma. 
quod  corona  vinclum  capitis 
et  ipsa  a  vinctura  dicitur 
vieri,  id  est  vinciri. 

fr.  92    G.  S.    (ex   libro    de 

serm.  Lat.): 

viere  enim  conectere  est. 
unde  vimen  dictura  virgulti 
species  et  viti  in  rotis. 

de    ling.    Lat.  V   22 

=  (VI  p.  12,  2): 

vias  quidera  iter,  quod  ea  ve- 
hendo  teritur1);  ibid.  V  35: 
ut  qua  agebant  actus,  sic 
qua  vehebant,  [actus]  viae 


dictae. 

Etiamsi  non  omnia  veriloquia  ab  Augustino  prolata  cura 
Varronianis  consentiunt,  taraen  plurima  Varronis  esse  non 
potest  negari.  Etenim  non  coguovimus  nisi  partem  multorum 
veriloquiorum,quibusperditi  HbriVarronispleni  erant2);  accedit 
quod,  ut  Muellerus  praefatione  suae  editionis  Varronis  operis 
de  lingua  Latina  (p.  VII)  evincit,  Varronem  diversa  tradidisse 
diversis  locis  constat.  Itaque  effici  non  potest  Augustini 
veriloquia,  quae  alio  quodam  modo  libris  Varronis  non  tradita 
sunt,  non  esse  Varroniana,  sed  potius  coniciendum  est  Augusti- 
num  haec  e  Varronis  perdito  libro  de  dialectica  excerpsisse. 


1)  Cf.  Steinthal  1.  1.  I2  p.  354. 

2)  Cf.  Goetzii  1. 1.  act.  ac.  Sax.  t.  XXVII  p.  68. 

§  18- 

Augustinus  quaestiones  sequens  in  quas  verbum  vocavit 
(VI  p.  8,  29)  primum  de  origine  verbi  disseruit,  deinde  de 
vi  verborum  agit  (VII  p.  12,  12  eqs.).  Eam  partem  dialecticae 
Reitzensteinius  (1.  1.  p.  70  eqs.)  iam  recensuit,  ut  hoc  loco 
retractare  supersedeamus.  Agitur  hac  quaestione  magis  de 
arte  rhetorica  quam  dialectica  recteque  Reitzensteinius  affirmat 
(1.  1.  p.  70),  Augustinum  Stoicorum  doctrinam  rhetoricam 
posterioris  aetatis  reddere.  Duplex  autem  est  consideratio, 
qua  ratione  Augustinus  hanc  doctrinam  (VII  p.  13,  15) 
distinguit  'partim  propter  explicandam  veritatem,  partim 
propter  conservandum  decorem;  quorum  primum  ad  dia- 
lecticam,  secundum  ad  oratorem  maxime  pertinet'.  Qua  de 
re  'nec  disputationem  deceat  incomptam  neque  eloquentiam 
oporteat  esse  mendacem'.  Disputatori  ergo,  ;si  qua  ei  de- 
lectandi  cura  est,  rhetorico  colore  aspergendum  est,  et  ora- 
tori  'si  veritatem  persuadere  vult'  dialecticis  quasi  nervis 
atque  ossibus  esse  roborandum. 

Intellegimus  ex  eis  verbis  rhetoricae  disciplina  quam 
arte  cum  dialectica  cohaereat.  Martianus  Capella,  ut  iam 
vidimus  (§  13)  eam  partem,  quae  comprehendit  'quae  dicenda 
rhetoribus  commodata  est'  (IV  338)  dispositioni  dialecticae 
adiunxit.  Qua  de  re  conici  potest  Varronem  in  dialectica 
etiam  artem  eloquentiae,  quatenus  illa  ad  'bene  disputandi 
scientiam'  pertinet,  attigisse.  Iam  Cicero  dialecticam  cum 
arte  rhetorica  coniungere  conatus  est,  ut  loci  infra  scripti 
docent:  de  orat.  I  128  'in  oratore  autem  acumen  dialecti- 
corum,  scientia  philosophorum  ....  est  requirendum' ;  ibid. 
II  111  'ambiguorum  autem  cum  plura  genera  sunt,  quae  mihi 
videntur  ei  melius  nosse,  qui  dialectici  appellantur,  hi  autem 
nostri  ignorare,  qui  non  minus  nosse  debeant,  tum  illud  est 
frequentissimum  in  omni  consuetudine  vel  sermonis  vel  scripti, 
cum  idcirco  aliquid  ambigitur,  quod  aut  verbum  aut  verba 
sint  praetermissa'.  Orat.  113  'esse  igitur  perfecte  eloquentis 
puto  non  eam  solum  facultatem  habere,  quae  sit  eius  propria, 
fuse  lateque  dicendi,  sed  etiam  vicinam  eius  atque  finitumam 

dialecticorum  scientiam  assumere.  Quamquam  aliucl  videtur 
oratio  esse,  aliud  disputatio,  nec  idetn  loqui  esse  quod  dicere, 
ac  tamen  utrumque  in  disserendo  est:  disputandi  ratio  et 
loquendi  dialeeticorum  sit,  oratorum  autem  dicendi  et  orandi' l). 
Evinci  scilicet  non  potest  Augustinum,  qui  paulo  post 
(p.  15, 18)  Ciceronem  laudat,  hac  parte  dialecticae  non  secutum 
esse  sententiam  Ciceronis,  cuius  doctrinam  rhetoricam  in 
libris  de  doctrina  christiana  in  suum  usum  vertit ;  tamen 
propter  dispositionem  dialecticae  apud  Martianum  Capellam 
probabilius  videtur  illum  coniunctas  dialecticam  et  rhetoricam 
iam  apud  Varronem  invenisse,  qui  fere  decem  annis  post 
Ciceronis  mortem  disciplinarum  libros  scripsit  2). 

§  19. 

Sequuntur  c.  VIII  impedimenta  quae  in  veritate  diiudi- 
canda  nascuntur  ex  vi  verborum  (p.  14,  4):  'impedit  enim 
auditorem  ad  veritatem  videndam  in  verbis  aut  obscuritas 
aut  ambiguitas  verborum.  Inter  ambiguum  et  obscurum  hoc 
interest,  quod  in  ambiguo  plura  se  ostendunt,  quorum  quid 
potius  accipiendum  sit  ignoratur,  in  obscuro  autem  nihil  aut 
parum  quod  adtendatur  apparet'.  Hac  re  exemplo  illustrata 
Augustinus  de  obscuritate  verborum  disputat,  cuius  tria  genera 
distinguit  (c.  VIII  p.  14,  12):  1.  quod  sensui  patet,  animo 
clausum  est ;  2.  ubi  res  animo  pateret,  nisi  sensui  clauderetur ; 
3.  in  quo  etiam  sensui  absconditur,  quod  tamen  si  nudaretur 
nihilo  magis  animo  emineret,  quod  genus  est  omnium  ob- 
scurissimum.  Haec  tria  genera  Augustinus  exemplo  obscuri 
verbi  'temetum1,  quod  Augustini  aetate  fere  ignotum  erat, 
illustrat.  Antequam  autem  ad  ambiguitatem  verbi  explicandam 
accedit,  sententiam  dialecticorum,  qui  affirment  ambiguum 
esse  omne  verbum  3),  exemplo  verbi  'magnus'  illustrat.  Demon- 
strat  enim  verbum  'magnus'  e  compage  enuntiati  solutum  et 
nomen  et  pedem  choreum  et   innumerabilia   alia  esse  posse ; 


1)  Q,uem  locum  Reitzensteinius  adnotavit  p.  70. 

2)  Cf.  Ritschelii  opusc.  III  p.  400. 

3)  Diogen.  Laert.  VII  62;  Gellius  XI  12. 

cum  autem  nemo  ambigua  verba  verbis  ambiguis  exjilicet, 
id  quod  a  dialecticis  affirmatum  sit,  omne  verbum  esse  am- 
biguum,  de  verbis  esse   singulis  dictum  (IX  p.  15,  20). 

Ambiguitatis  genera  ab  Augustino  distinguuntur  duo 
(IX  p.  16,  7)1):  1.  in  his  quae  dicuntur,  2.  in  bis  quae 
scribuntur. 

Primum  genus  rursum  dividi-     Martianus  Capella  definifuni- 


tur  (IX  p.  16,  18): 

A.  in  univocis,  quae  non  so- 
lum  vocabulo  uno  sed  una 
etiam  definitione  contineri 
queunt  auttantum  communi 
tenentur  vocabulo  sed  di- 
versis  expeditionibus  expli- 
cantur. 

(X  p.17,  13): 

B.  in  aequivocis,  in  quibus  am- 
biguitatum  perplexio  prope 
infinita  silvescit.  Ambigui- 
tatum  quae  ab  aequivocis 
veniunt  prima  genera  tria 
sunt: 


vocum'  (IV  356): 

Univocum  est  quando  dua- 
rum  aut  plurium  rerum 
unum  nomen  est  et  defini- 
tio  ut  'vestis'. 


Martianus  Capella  definit  'ae- 

quivocum'  (IV  355): 

Aequivocum  est  quando 
multarum  rerum  unum  est 
nomen,  sed  non  eadem  de- 
finitio  ut  'leo'. 


1.  ab  arte 

2.  ab  usu 


>  3.  ab  utroque. 


a)  ab  arte,  propter  nomina  quae  in  verborum  disciplinis 
verbis  imponuntur. 

b)  ab  usu,  (loquendi)  propter  quod  verba   cognoscimus. 

c)  ab  utroque:  ut  si  quis  dicat,  multi  dactylico  metro 
scripserunt,  ut  est  Tullius. 

Primum  genus  (ab  arte)  in  duo  genera  rursum  dividitur l) 
(X  p.  18,  13):  a)  quod  sibi  pro  exemplo  esse  potest,  b)  quod 
sibi  pro  exemplo  non  esse  potest.  Etiam  secundum  genus 
in  duo  genera  dividitur  (X  p.  18,  26):  a)  aut  ex  eadem  ori- 

gine,  b)  aut  ex  diversa  origine. 

* 

n 

1)  Cf.  Reitzensteinii  1. 1.  p.  72. 

Primi  generis  partes  sunt  (X  p.  19,  5): 

a)  translatio,  cum  vel  similitudine  unum  nomen  lit  imultis 
rebus,  ut  Tullius  (orator  et  statua  eius).  vel  ex  toto  cuni 
pars  cognominatur,  vel  ex  parte  totum  dicimus,  aut  a  genere 
species,  aut  a  specie  genus ,  aut  ab  efficiente  effectum,  aut 
ab  effecto  efficiens,  aut  a  continente  quod  continetur,  aut 
conversa  vice. 

/3)  declinatio.  quidquid  sive  per  voces  sive  per  signifi- 
cationes  flectendo  verba  contingit.  Sed,  ut  Augustinus  ait 
(X  p.  19,  22),  hoc  genus  ambiguitatum  minutatim  concidere 
ac  persequi  paene  infinitum  est. 

Secundum  genus  (ex  diversa  origine)  dividitur  in  duas 
primas  formas  (X  p.   19,  25): 

a)  quae  contingit  diversitate  linguarum,  /3)  quae  con- 
tingit  diversitate  originum  verborum. 

Quod  rursus  in  duo  genera  scinditur : 

a)  sub  eodem  genere  partis  orationis,  /3)  sub  diverso 
genere,  y)  ex  utroque  (i.  e.  ex  arte  et  ex  usu  verborum)  tot 
ambiguitatum  formae  possunt  existere  quot  in  duobus  supe- 
rioribus  enumeravimus  (X  p.  20,  7). 

2.  Ambiguum  genus  quod  in  scriptis  solis  reperitur: 

a)  aut  spatio  syllabarum  )     . 

, ;  .  }  c)  aut  utroque. 

b)  aut  acunnne  j 

§20. 

Hactenus  Augustinus  commentationem  de  dialectica  con- 
fecit.  Non  modo  partes  dialecticae  quae  vocantur  de  elo- 
quendo,  de  proloquendo,  de  proloquiorum  summa  non  trac- 
tatae  sunt,  sed  ne  prima  quidem  pars  dialecticae  quae 
vocatur  de  loquendo  usque  ad  finem  est  adducta.  Summa  enim 
forma  Augustini  primae  partis  de  loquendo  hac  dispositione 
dialecticae  continetur  (VI  p.  8, 30) :  verborum  origine,  vi,  decli- 
natione,  ordinatione.     Quarum  ab  Augustino   tractatae  sunt : 

c.  VI  origo  verborum ; 

17TT  „     .  (  c.  VIII  obscuritas  verborum 

c.  Vll-X  vis  verborum  <  (  c.IXp.  16-X  verba  univoca 

l  c.  IX  p.  16, 7  eqs.  ambiguitas  verb.  { 

{  c.  X  eqs.  verba  aequivoca. 

Ad  complendam  igitur  primam  partem  de  loquendo 
restant  partes  quibus  declinatio  et  ordinatio  expediuntur- 
ad  complendum  totum  librum  de  dialectica  restant  partes 
de  eloquendo,  de  proloquendo,  de  proloquiorum  summa 
Etiam  restat  in  tractandis  generibus  ambiguitatis  verbo- 
rum  illud  quo  de  plurivocis  agitur.  De  quo  Martianus 
Capella  haec  docet  IV  357:  'plurivocum  est  quando  multis 
nominibus  una  res  dicitur  ut  gladius.  nam  et  ensis  et  mucro 
idem  signincant'.  Non  secus  Roethius  hoc  genus  plurivoci 
vel  ut  ipse  ait  multivoci  in  categ.  Arist.  I  (Migne  vol.  64 
p.  168)  definit:  'multivoca  sunt  quorum  plura  nomina  una 
definitio  est,  ut  est  scutum,  clipeus :  his  enim  plura  nomina, 
sed  una  dennitio  est ;  et  M.  Porcius  Cato  his  enim  tot  nomi- 
nibus  res  una  subiecta  'est'. 

§  21. 

Circumspiciendum  nunc  est,  num  forte  ex  locis  quibus- 
dam  Augustini  dialecticae,  qui  ad  Varronis  libros  de  lingua 
Latina  referantur,  de  fonte  e  quo  Augustinus  hausit  certiora 
eruere  possimus.  Reitzensteinius  in  libro  laudato,  quo  Varronis 
libros  de  lingua  Latina  tractavit,  conatus  est  primum  librum 
illius  Varronis  operis  ex  Augustini  fragmento  de  dialectica 
denuo  construere,  cum  hunc  libellum  e  Varronis  primo  libro 
de  lingua  Latina  fluxisse  totum  affirmaret.  Quod  Reitzen- 
steinius  hac  in  re  ausus  est,  his  coniecturis  continetur. 

Iohannes  Mauropus  Euchaitensis  et  Iacobus  Edessaeus  ety- 
mologias  suas  ex  uno  fonte  hauserunt  (p.  22  et  23),  exordium 
autem  etymologici  libri,  quo  usi  sunt,  redit  ex  parte  in 
commentario  Iacobi  Edessaei,  quo  interpretatus  est  orationes 
collectas,  quae  a  Severo  Antiocheno  de  rebus  divinis  {Xoyoi 
£7ii&q6vlol)  habitae  sunt,  Lineamenta  autem  huius  exordii 
congruunt  cum  sentmtiis,  quas  Varro  initio  libri  octavi  de 
lingua  Latina  (§§  1  —  24)  profert.  Cum  autem  etiam  in 
Augustini  dialectica  argumenta  quaedam  exstent,  quae  cum 
illo  exordio  libri  octavi  congruere  viderentur,  Reitzensteinius 
conatus  est  ab  hac  re  profectus  doctnnam  a  Varrone  primo 
libro  tractatam  restituere. 

Haec  ratio  iam  a  Roehrscheidio  accuratiore  interpreta- 
tione  locorum  et  omnibus  argumentis  expensis  ita  refutata 
est  *),  ut  vestigia  similitudinis  quae  exstare  videbantur  inter 
Varronis  initium  libri  octavi  et  initium  libri  e  quo  Iohannes 
Mauropus  doctrinam  etymologicam  delibavit,  prorsus  evane- 
scerent.  ^Nihilominus  nunc  Reitzenstinii  argumenta  quatenus 
ad  Augustini  dialecticam  referuntur,  sequamur,  ut  et  ipsi 
videamus  probabilisne  sit  huius  viri  doctissimi  de  fonte 
Augustini  ratio.  Reitzensteinius  enim  eas  partes  Augustini 
dialecticae.  quibus  de  origine  verborum  (c.  VI)  et  de  am- 
biguitate  verborum  (c.  X)  agitur,  cum  Varronis  generibus 
declinationis  universe  conspirare ,  quae  originem  verborum 
comprehendant  (d.  1.  L.  VIII  §§  14 — 19)  propter  haec  argu- 
menta  pro  certo  affirmat :  dispositionem  declinationis  Varronis 
1.  1.  §§  14  — 19  quodammodo  quasi  cognatione  cum  tropi& 
esse  coniunctam  (Reitzensteinii  1.  1.  p.  78  et  79)  atque  apud 
omnes  Latinos  et  Graecos  grammaticos  dispositionem  tropi 
esse  eandem ,  velut  apud  Scaurum,  Charisium  272,  6,  Dio- 
medem  457,  2,  qui  quadruplicem  divisionem  tropi  discer- 
nant :  kab  animali  ad  animale,  ab  animali  ad  inanimale,  ab 
inanimali  ad  animale,  ab  inanimali  ad  inanimale, ;  velut 
apud  Quintilianum  VIII  6,  13:  'secantur  haec  in  plures:  ut 
a  rationali  ad  rationale  et  idem  de  irrationalibus ;  et  haec 
invicem,  quibus  similis  ratio  est,    et  a  toto  et  a  partibus' 2). 

Hae  autem  partes  tropi  Reitzensteinio  in  dispositionem 
declinationis  Varronis   1.  1.  VIII  14  — 19   quadrare    videntur. 

Sed  videamus  quam  in  divisionem  genera  declinationis 
Varro  hoc  loco  redegerit. 

Varro  proponit  has  partes: 

§   14  nomina  declinantur  aut 

1.  in  earum  rerum  discrimina 

2.  in  earum  extrinsecus 

in  sua  discrimina  declinantur  aut 

1.  propter  ipsius  rei  naturam  de  quo  dicitur.  aut 

2.  propter  illius  (usum)  qui  dicit 


1)  Gotting.  gelehrt.  Anz.  1908,  vol.  II  p.  794  eqs. 

2)  Cf.  Muller  1. 1.  p.  257  adn.  1. 

propter  ipsius  rei  discrimina 

1.  aut  ab  toto 

2.  (aut  a  parte) !) 
(quae  a  toto  declinata  sunt  aut 

1.  propter  multitudinem 

2.  propter  exiguitatem) 2) 

§   15  quae  a  parte  declinata 

1.  aut  a  corpore 

2.  aut  ab  animo 

((3.  aut  ab  eis  quae  extra  hominem))3) 

§16  Sequitur  id  genus  declinationis,  quod  'propter  eorum 
qui  dicunt  usum  declinati  casus' 

§  1 7  'propter  ea  verba  quae  erant  proinde  ac  cognomina' 
§   18  'quae  in  eas  res  quae  extrinsecus  declinantur'. 

Convenientia  dispositionis  tropi  et  Varronis  declinationis 
proponere  et  demonstrare,  qua  in  re  singuli  loci  inter  se 
consentiant,  Reitzensteinius  omittit.  Nos  quidem  hac  in  re 
oifendimus,  quod  Varro  omnino  non  de  tropis  agit,  sed  de 
universa  declinatione  verborum,  ut  exempla  proposita  osten- 
dunt,  velut  §  14:  Terentius  Terentia;  homo-homunculus,  capite- 
capitulum;  homo-homines;  §  15:  mamma  mammosa;  pru- 
dentia  prudens;  ingenio  ingeniosus.  Etiam  hoc,  quod  Varro 
§  16  de  declinatione  nominum,  de  casibus  §  17  de  cognominis 
vel  adiectivis  exponit,  cum  tropis  comparari  non  potest.  Quo- 
modo  autem  partes  Augustini  dialecticae  cum  Varronianis 
supra  positis  consentiant,  ut  omnes  dubitationes  de  hac  re 
evanescant,  Reitzensteinius  non  exponit.  Si  enim  illud  quod 
Augustinus  de  translatione  dicit  (c.  X  p.  1 9,  5),  quam  partem 
Reitzensteinius  recenset  (p.  73),  cum  Varronis  verbis  §  14 
et  1 5  comparamus,  cognatio  quaedam  scilicet  inter  comparatos 
locos  apparet,  sed  ea  parum  fidem  facit  Augustinum  cum  de 
translatione    ageret,   hac    ipsa  Varronis   doctrina  esse  usum. 

1)  Cf.  Reitzensteinii  1. 1.  p.  67  adn.  3. 

2)  Varronem  ita  disposuisse  Reitzensteinius  coniecit  1.  1.  p.  67; 
cf.  etiam  Groetzii  et  Schoellii  adnotationem  ad  p.  129,  9. 

3)  Cf.  Reitzensteinii  1. 1.  p.  67. 

(Jt  exemplum  afferamus,  Varronis  verba  cum  Augustini  con- 
tendamus : 

Varro  1.1.  §  14   sic  disserit:  Augustinus  de  translatione  sic 

agit  (X  p.   19,  5): 

(Nomina  declinantur)    pro-  'Translationem  voco  cum  vel 

pter  ipsius  rei  discrimina  +  similitudine  unum  nomen  fit 

aut  ab  toto,  ut  ab  homine  multis  rebus,  ut  Tullius  et 

homunculus,  ab  capite  capi-  ille  in  quo  magna  eloquentia 

tulum;    propter    multitudi-  fuit  et  statua  eius   dicitur, 

nem,  ut  ab  homine  homines;  vel  ex  toto  cum  pars  cogno- 

ab  eo  quod  alii  dicunt  cer-  minatur,ut  cumcadaver  eius 

vices  et  id  .  . .  cervix.   quae  Tullius  dici  potest;    vel  ex 

a  parte  declinata,  aut  a  cor-  parte  totum,  ut  cum  tecta 

pore,   ut  a  mamma  mam-  dicimus  totas   domos  eqs.\ 
mosae,   a   manu  manubria, 
aut  ab   animo,   ut   a   pru- 
dentia  prudens,  ab  ingenio 
ingeniosi'. 

Neque  exempla,  quae  Varro  et  Augustinus  adferunt,  neque 
res  conspirant,  cum  Augustinus  inter  translationem  et  decli- 
nationem  discrimen  faciat l)  et  de  generibus  ambiguitatis 
verborum  agat,  Varro  contra  hoc  loco  non  nisi  de  declinatione 
verborum  expediat. 

Neque  verisimile  est  quadruplicem  divisionem  tropi  qua- 
drare,  ut  Reitzensteinius  p.  78  affirmat,  in  dispositionem,  qua 
Varro  declinationem  in  quattuor  partibus  disposuerit 2).  Nara 
dispositio  Varronis  non  certa  aliqua  ratione  continetur 3), 
sed  partes,  sicuti  res  ipsa  cogit,  se  excipiunt.  Haud  qua- 
quam  autem  triplex  divisio,  quam  ubique  initio  libri  octavi 
valere  4)  Reitzensteinius  sentit  (p.  77),   commonefacit  triplicis 


1)  X  19,  5  Translationem  voco  cum  vel  similitudine  unum  nomen 
fit;  X  19,20  Declinationem  nunc  appello,  quidquid  sive  per  voces  sive 
per  significationes  flectendo  verba  contingit. 

2)  Cf.  Muller  1. 1.  p.  257. 

3)  Cf.  Roehrscheidii  1.  1.  p.  814. 

4)  Velut:  1.  1.  VIII  2  'cur  et  quo  et  quemadmodum  in  loquendo 
declinata  sunt  verba'. 

divisionis  Augustini  ambiguitatis  verborum  in  aequivocis  (X 
p.  17,  14).  Nam  praeterquam  quod  et  triplices  et  quadru- 
plices  divisiones  Varro,  ubi  occasio  et  res  fert,  et  in  libris 
de  lingua  Latina  et  in  libris  disciplinarum  adhibet  ]J,  apud 
Augustinum  tria  singula  genera  non  inveniuntur,  cum  id 
genus,  quod  Reitzensteinius  intellegit,  tertium  primum  et 
secundura  genus  comprehendat.  Ut  res  perspicua  fiat,  dis- 
positiones  comparatione  locorum  illustremus. 

Augustinus   distinguit   ambiguitatura    genera  hoc  raodo: 

(c.  X  p.  17,  14)  'Ambiguitatum  igitur  quae  ab  aequi- 
vocis  vemunt  prima  genera  tria  sunt: 

1 .  unum  ab  arte      1    _    .     . .  , 

.,  3.  tertium  ab  utroque. 

2.  alterum  ab  usu  ) 

At  Varro  disponit  tres  partes  hoc  modo  1.1.  VIII  2  'de  huiusce 
multiplici  natura  discriminum  orae  sunt  haec :  1.  cur,  2.  quo, 
S.  quemadmodum  in  loquendo  declinata  sunt  verba'.  Varro 
ergo  tres  singulas  partes  declinationis  distinguit,  quae  inter  se 
differunt,  Augustinus  distinguit  tres  partes  ambiguitatis  generis, 
quorum  prima  et  altera  inter  se  differunt,  tertia  utramque 
aliam,  ut  Augustinus  ait  (X  p.  18,  7),  confundat.  Qua  de 
causa  hanc  Varronianam  divisionem  cum  Augustino  non  com- 
parandam  esse  manifestum  fit. 

Etiam  alterum  exeniplum,  quo  Reitzensteinius  Varronis 
(p.  77)  triplicem  divisionem  orationis  partium  probare  vult, 
cum  rebus  ipsis  omnino  non  concordat.  Varro  enim  dicit 
1. 1.  VIII  11 :  4-f-  quarum  generum  declinationes  oriantur,  partes 
orationes  sunt  duae  (ni)si2)  item  ut  Dion  in  tris  diviserimus 
partes  res  quae  verbis  significantur:  unam  quae  adsignificat 
casus,  alteram  quae  tempora,  tertiam  quae  neutrum1.  Hoc 
loco  autem  Varro  ne  suam  quidem  sententiam  de  partibus 
orationum  refert,  sed  Dionis  3).  Varro  enim  ipse  omnino  non 
tres,  sed  quattuor  partes  orationis  distinguit,  velut  1. 1.  VIII  44: 
'quod   ad  partis   singulas  orationis,    deinceps   dicam.    quoius 


1)  Cf.  Usener  1. 1.  p.  626. 

2)  Nisi  pro  si  coniecit  Roehrscheidius  1.  1.  p.  803. 

3)  Cf.  Schoemann,  Redeteile  p.  13,  3;  Roehrscheidii  1. 1.  p.  803. 

4* 

quoniam  sunt  divisiones  plures,  nunc  ponam  potissimum  eam 
qua  dividitur  oratio  secundum  naturam  in  quattuor  partis  : 
in  eam  quae  habet  casus  et  quae  habet  tempora  et  quae 
habet  neutrum  et  in  qua  est  utrumque' !).  Videmus  igitur 
Varronem  triplicem  quidem  divisionem  partium  orationis 
cognovisse,  sed  ipsum  quadruplicem  proposuisse,  qua  quoque 
in  declinatione  verborum  (1.  1.  X  17)  usus  est2).  Argumenta 
ergo,  quae  Reitzensteinius  profert  (p.  77),  quibus  eandem 
dispositionem  Varronis  exordii  libri  octavi  et  Augustini  am- 
biguitatis  verborum  probare  conatus  est,  neque  cum  Varronis 
neque  cum  Augustini  dispositione  congruunt.  Nunc  accedamus 
ad  validissimum  argumentum,  quo  Reitzensteinius  primum 
librum  Varronis  de  lingua  Latina  quasi  fontem  Augustini 
libelli  evicisse  sibi  videtur. 

§  22. 

Reitzensteinius  (p.  75)  pro  certo  habet  duplicem  divi- 
sionem  verborum  in  simplicibus  et  coniunctis,  quibus  partibus 
Augustinus  (c.  I — IV)  totam  linguam  diviserit.  eandeni  esse 
qua  Varro  totum  opus  de  lingua  Latina  distinxerit.  Cum 
autem,  ut  Reitzensteinius  contendit,  haec  divisio  in  prooemio 
operis  Varroni  confirmanda  esset,  ad  hanc  rem  Varronem 
libro  Stoicorum  jizqI  diaXantiKrjg  esse  usuni,  ex  quo  summam 
formam  linguae  atque  artis  grammaticae  sumpsisset.  Hoc 
modo  primum  librum  Varronis  operis  esse  compositum,  atque 
Augustinum  hunc  librum  in  suuni  usum  convertisse.  ut  praeter 
exempla  quae  Augustinus  proposuisset  et  quod  e  Vergilii 
Sallu^tii  Ciceronis  libris  laudavisset  nihil  dialecticae  esset 
Augustini  proprium  (p.  69).  Res  si  ita  se  haberent,  ut 
Reitzensteinio  probabile  videtur.  sequeretur,  ut  Varronis  liber. 
multo  maior  fuisset  quam  Augustini  dialectica.  Magnitudo 
autem  libri  Augustini,  si  Augustinus  illum  perfecisset,  obiter 
computari  potest  hac  ratiocinatione.  Augustinus  expedit 
libello,    ut   iam   vidimus   (§  20)    non    nisi    dimidium   primae 


1)  Cf.  Schoemannii  1.  1.  p.  12;  cf.  etiam  Varronis  1.  1.  IX  31. 

2)  Usenerii  1.  1.  p.  626. 

partis  dialeoticae  de  loquendo.  Hoc  fragmentum  editionis 
Crecelii  369  versus  comprehendit,  ut  si  statuamus  reliquam 
dimidiam  partem,  si  perfecta  esset,  item  comprehensurani 
fuisse  369  versus,  prima  pars  de  loquendo  comprehendisset 
738  versus.  Si  porro  statuamus  unamquamque  partem  de 
eloquendo,  de  proloquendo,  de  proloquiorum  summa,  quae  non 
tractatae  sunt,  etiam  comprehensuram  fuisse  738  versus,  totus 
Augustini  liber.  si  ad  finem  perductus  esset,  2952  versus 
comprehendisset,  Cum  autem  versus  Crecelii  editionis  versu 
Varronis  libri  editionis  Goetzii  et  Schoellii  triente  maior  sit, 
primus  liber  Varronis,  si  ab  Augustino  totus,  ut  Reitzensteinius 
aftirmat  (p  69)  exscriptus  esset,  f • 2952  versus  id  est  4428 
versus  comprehendisset. 

Quae  si  ita  fuissent ,  primus  Varronis  liber  quatuor 
partibus  maior  fuisset  quam  quintus  de  lingua  Latina  liber, 
qui  1108  versus  comprehendit  et  fere  septem  quam  liber 
sextus  qui  620  versus  comprehendit.  Cum  auteni  Augustinus 
partim  dialecticam  summatim  tractavisset l) ,  ille  liber  ex 
quo  materiam  excerpsit  certe  multo  maior  fuisse  videretur 
quam  computavimus.  Primus  autem  liber  Varronis,  quo 
Varro.  ut  Reitzensteinius  affirmat  (p.  75)  linguam  et  gramma- 
ticam  forma  commentationis  dialecticae  leviter  tractavit, 
neque  certe  multo  maior  erat  quam  reliqui  libri,  immo 
potius  brevior  esse  debuit ,  neque  minor  esse  potuit  quam 
Augustini  de  dialectica  liber,  quo,  ut  ipse  ait  (VI  9,  17) 
nullam  partem  (dialecticae)  praetermittere  velit,  Itaque 
Augustinus,  si  vere  dialecticam  Varronis  in  suum  usum  con- 
vertit,  non  epitomen  dialecticae  primi  libri  de  lingua  Latina^ 
sed  secundum  librum  disciplinarum ,  ubi  copiosius  res  trac- 
tata  erat,  pro  fundamento  habuit. 

Quomodo  autem  argumenta  Reitzensteinii  accommodari 
possunt  ad  dispositionem  in  quam  et  apud  Martianum  et 
apud    Augustinum     partes    dialecticae    redactae    sunt?       Si 

1)  Nonnullis  locis  Augustinus  dicit  materiam  sibi  esse  contrahen- 
dam  ne  prolixe  de  dialectica  disputet:  VI  p.  9,  17;  12,  10;  VII  p.  12, 11; 
13,  14;  VIII  p.  14,3;  IX  p.  17,7;  19,22;  cf.  Muller  1.1.  p.  224. 

Reitzensteinii  argumenta  probare  no-bis  placeret,  efficiendum 
nobis  esset  Martianum  dispositionem  et  alios  locos  qui  cum 
Augustini  conveniunt  aut  e  primo  libro  de  lingua  Latina 
sumpsisse  aut  Varronis  disciplinarum  librum  de  dialectica 
in  eandem  dispositionem  fuisse  redactum  ac  prooemium  operis 
de  lingua  Latina.  Cum  autem  Martianus  artes  liberales 
magna  ex  parte  e  Varronis  artibus  sumpserit,  quod  praeter 
alia  testimonia  etiam  testatur  dispositio  grammaticae  (III  229), 
quae  ex  Varronis  primo  libro  disciplinarum  ducta  est  !),  non 
est  dubium,  quin  nullus  alius  liber  Varronis  et  Martiano  et 
Augustino  doctrinam  dialecticae  praebuerit  nisi  secundus 
Varronis  disciplinarum  liber  de  dialectica. 

§33. 

Antequam  alia  argumenta,  quae  nostram  sententiam  de 
boc  Augustini  dialecticae  fonte  confirment,  proponimus.  nobis 
visum  est  demonstrare,  quantopere  Augustinus  eiusque  amici 
Mediolani  et  in  villa  Verecundi ,  ubi  Augustinus  principia 
disciplinarum  scribere  incohavit  2),  Varronis  quidem  librorum 
disciplinarum  studio  dediti  fuerint,  interpretatione  carminis 
Licentii,  quo  amicus  et  discipulus  Augustini  magistro  suo 
de  Varronianis  studiis  atque  ut  videtur,  de  disciplinarum 
libris  rationem  reddit.  Hoc  carmen  traditum  epistula  Au- 
gustini  XXVI  Mignii  vol.  33  p.  104,  a  Wernsdorfio  'Poetarum 
Latinorum  minorum1  volumine  IV  p.  516  eqs.  emendatius 
editum  est.  Ritschelius  autem  carmen  quamquam  poeta  ab 
Augustino  disciplinarum  libros  ad  interpretationem  Varronis 
petivit,  in  quaestionibus  de  Varronis  librorum  argumentis 
(opusc.  III  p.  433  adn.)  non  ad  illius  disciplinas  contulit. 
Primus  Fabricius  (Bibl  lat.  med.  aet.  vol.  IV  p.  810)  id  ad 
Varronis  disciplinarum  libros  pertinere  vidit,  deinde  Usenerus, 
qui  propter  singula  argumenta.  quae  in  carmine  e  Varronis  disci- 
plinis  adhibita  cognoscenda  essent,  animos  adillum  convertit3). 


1)  Cf.  §  5;  Useneri  1.  1.  p.  601 ;  Wilmannsii  1.  1.  p.  99  eqs. 

2)  Retract.  I  6:    'inchoaveram  quippe  tantummodo   istam    apud 
Mediolanum  disciplinam  (de  musica)'. 

3)  Useneri  1.1.  p.  600  adn.  1:   'Ich  m5chte  bei  dieser  Gelegenheit 

§24. 

Auctor  huius  carminis ,  Licentius ,  civis  et  municeps 
Augustini  fuit.  Thagastensis  et  Christianus,  quod  ipse  dicit 
v.  137.  Hic  adulescens  cum  Augustino  erat  in  villa  Vere- 
cundi  Cassiciaca  apud  Mediolanum  (conf.  IX  c.  3)  ubi  ille, 
postquam  professionem  rhetoricae  deposuit  (conf.  IX  c.  2), 
et  eius  amici  Alypius,  Navigius,  Licentius,  Trygetius,  ab 
aestu  saeculi,  ut  ait  1.  1.,  requieverunt  *).  Augustinus,  qui 
moderator  erat  Licentii  studiorum  artium  eum  ad  studium 
imprimis  disciplinarum  vocavit  2). 

Sed  Licentii  studia,  postquam  Augustinus  in  Africam 
revertit,  parum  processerunt ,  ut  carmine  ad  Augustinum 
misso  referret  sumniam  Varronis  doctrinam  sine  interpreta- 
tione  magistri  Augustini  valde  sibi  esse  obscuram,  qua  de 
causa  ab  illo  'scripta  salutiferi  sermonis'  et  libros  de  musica 
petit  3). 

Inquiramus  nunc  illos  versus,  qui  de  studiis  Varronianis 
sunt  et  de  disciplinis  ipsis4). 

Arcanum  Varronis  iter  scrutando  profundi 
Mens  hebet,  adversamque  fugit  conterrita  lucem. 
Nec  mirum;  iacet  omnis  enim  mea  cura  legendi, 
Te  non  dante  manum  et  consurgere  sola  veretur. 
5  Nam  simul  ut  perplexa  viri  compendia  tanti 
Volvere  suasit  amor,  sacrosque  attingere  sensus, 
Q.uis  numerum  dedit  ille  tonis  mundumque  Tonanti. 


auf  eine  Erganzung  hinweisen,  welche  Ritschls  bahnbrechende  Unter- 
suchung  iiber  Varros  disciplinae  durch  ein  Gredicht  des  Licentius  er- 
fahrt,  das  Augustinus  dem  Briefe  n.  26  t.  II  p.  39  eingelegt  hat;  in 
v.  1 — 14  werden  iiber  den  Inhalt  dreier  Biicher,  der  Musik,  der  Geo- 
metrie  (dies  unbedeutend)  und  Astronomie,  brauchbare  Andeutungen 
gegeben'. 

1)  De  ordine  I  2,  5. 

2)  De  ordine  I  8,  24. 

3)  Quos  Augustinus  in  villa  Verecundi  Cassiciaca  componere  coe- 
perat  cf.  Retract.  I  6. 

4)  Versus  laudamus  ex  editione  Baehrensii  FPR.  p.  413. 

Disseruit  canere,  et  pariles  agitare  choreas, 
Implicuit  nostrura  varia  caligine  pectus, 
10  Induxitque  animo  rerum  violentia  nubem. 
Inde  figurarum  positas  in  pulvere  formas 
Posco  amens  aliasque   graves  offendo  tenebras, 
Ad  summam  astrorum  causas  clarosque  meatus, 
Obscuros  quorum  ille  situs  per  nubila  mbnstrat. 

Fabricius  (Bibl.  lat.  med.  aet.  vol.  IV  p.  810)  v.  1 :  'arcanum 
Varronis  iter'  putavit  Varronis  novem  libros  disciplinarum  a 
Licentio  esse  signatos;  Wernsdorfius  vero  sibi  persuaserat  a 
Licentio  P.  Terentii  Varronis  Atacini  'Chorographiam'  indicari, 
cum  idem,  quod  Licentius  hic  scripsisset,  argumentum  fuisset 
chorographiae.  Fragmenta  scilicet  carminis  P.  Terentii  Varro- 
nis  Atacini,  quae  Chorographia  inscribuntur,  tradita  sunt1). 
quae  de  harmonia  caeli  agunt,  sed  difficultates,  quae  ita 
mentem  Licentii  hebetaverunt  (v.  2),  ut  omnis  cura  legendi 
iaceret  (v.  3),  in  eis  inveniri  non  possunt,  immo  fragmenta 
perspicuitate  atque  elegantia  insignia  sunt  (Ritschelii  opusc. 
III  p.  433  adn.).  Nemo  autem  qui  Licentii  carmen  legerit 
sententiam  habebit  Augustini  discipulum  deP.  Terentii  Varronis 
Atacini  carmine  egisse,  et  ad  huius  interpretationem  ab 
Augustino  scripta  salutiferi  sermonis  (v.  146)  et  libros  de 
musica  (v.  150)  petivisse.  Sed  id  quod  Licentius  de  difficultate 
Varronis  arcani  itineris  v.  1  dicit,  rectius  trahamus  ad  Reatini 
summam  doctrinam,  cuius  in  disciplinarum  libris  et  Augustinus 
et  discipulus  Licentius  Mediolani  et  Cassiciacae  versati  sunt, 
Itaque  nihil  aliud  v.  1  'arcanum  Varronis  iter'  significare 
videtur  nisi  rationem  ac  viam  ([is&odog),  qua  Varro  Licentium 
ad  arcanam  Pythagorae  doctrinam  ducit.  Velut  Tacitus  quoque 
verbo  'iter'  hac  significatione  usus  est  (dial.  de  orat.  19): 
'at  certe  imbutus  sit,  novis  et  exquisitis  eloquentiae  itineribus 
opus  est,  per  quae  orator  fastidium  aurium  effugiat'-  Fere 
eadera  ratione  v.  5  'perplexa  viri  (Varronis)  corapendia'  inter- 
pretanda  sunt,  quae  significare  videntur  intricatas  vias  compen- 

1)  Baehrens,  Fragm.  poet.  Rom.  p.  332  ;  H.  Meyeri,  Anthologia 
vet.  Lat.  epigr.  et  poem.  vol.  I  p.  19. 

diarias  quibus  Varro  doctrinam  explicat.  Licentii  autem  amor 
studendi  maior  erat  quam  intellegentia;  itaque  Augustinum 
ad  explicandam  Varronis  doctrinam  advocat: 

'iacet  omnis  enim  mea  cura  legendi 
v.  4    Te  non  dante  manum,  et  consurgere  sola  veretur. 
v.  26  An  te  voce  vocem,  clari  quem  rector  Olympi 

Fontibus  infantum  praefecit  et  abdita  iussit 

Vbertate  animi  longe  ructare  fluenta? 

Ferto,  magister,  opem,  ac  iutum  (?):  ne  desere  vires 
v.  30  Invalidas  mecumque  sacras  subvertere  glebas 

Incipe  tempus  enim,  nisi  me  mortalia  fallunt, 

Labitur  in  seniumque  trahit. 

Opus  autem  quod  Licentius  v.  29  ab  Augustino  petit  in 
extrema  parte  carminis  nuncupat: 

v.  145  Interea  venient  quaecunque  futura  bonorum 
Scripta  salutiferi  sermonis  (et  illa  priorum 
Aequiparanda  favis,  reputans  quae  pectore  in  alto 
Conceptum  in  lucem  vomuisti  nectareum  mel), 
Praesentem  ipsa  mihi  te  reddent,  si  mihi  morem 

v.  150  Gesseris,  et  libros,  quibus  intellecta  recumbit 
Musica,  tradideris;  nam  ferveo  totus  in  illos. 

Quibus  ex  versibus  certe  concludendum  est  Licentium 
nullos  alios  libros  ab  Augustino  petivisse  nisi  libros  discipli- 
narum,  et  inter  eos  lmprimis  libros  de  musica.  Hi  sunt 
'salutiferi  sermones  priorum  aequiparanda  favis'  magistri 
Augustini  et  discipuli  Licentii,  quibus  ille  sperabat,  id,  quod 
in  Varronis  libris  obscure  esset  dictum,  melius  explicatum  se 
reperturum  esse.  Cum  autem  Licentius  Augustinum  admoneat 
v.  26,  ut  opus  conficiat,  non  aliud  opus  intellegi  potest,  nisi 
Mediolani  et  Cassiciacae  incohati  libri  disciplinarum,  iu  quibus 
responsa,  quae  apud  Varronem  lateant  (v.  24)  Licentius  se 
invenire  putat.  Si  vero  consideramus  Augustinum  interpre- 
tatione   imprimis  artium  liberalium  insignem  fuisse x),    et,  ut 


1)  Quod  ipse  dicit  conf.  IV  30:   'non   enim  sentiebam   illas  artes 
etiam  ab  studiosis  et  ingeniosis  difficillime  intellegi,  nisi  cum  eis  eadem 

ex  libro  de  ordine  scimus,  Licentio  studium  disciplinarum 
commendasse,  et,  ut  videtur,  Augustinum  ipsum  artes  liberales 
ad  instituendos  amicos  scribere  incohasse,  probabile  videtur 
Licentium  carmine,  quo  quasi  rationem  de  suis  Varronianis 
studiis  Augustino  redderet,  a  magistro  suo  efflagitasse,  ut 
libros  disciplinarum  incohatos  perficeret. 

Quae  si  ita  sunt,  non  dubium  amplius  cuiquam  videatur. 
quin  id  quod  Licentius  in  carmine  de  Varronis  doctrina  dicit 
ad  Varronis  libros  disciplinarum  referendum  sit. 

§25. 

His  expositis  subicienda  est  quaestio,  num  forte  carmine 
nobis  aliquid  traditum  sit,  quo  certiorem  speciera  singularum 
artium  a  Varrone  pertractatarum  menti  nostrae  informare 
liceat. 

Versus  7  et  8  nos  docent  de  argumentis  eorum  librorum, 
qui  propter  perplexam  viam  ac  rationem  Varronis  Licentio 
difficiles  erant  ad  intellegendum.  Varro,  ut  Licentius  his 
versibus  dicit,  'numerum  dedit  tonis  mundumque  Tonanti 
disseruit  canere,  et  pariles  agitare  choreas'.  Res  ipsa  loquitur 
Varronem  hoc  libro  de  numeris  et  harmonia  caelorum  Pytha- 
gorae  disputasse.  Sed  cum  Varro  pluribus  in  libris  de  ea 
re  egerit,  temptare  debemus  num  certius  quid  statui  possit. 
Tria  Varronis  opera  in  quaestionem  vocari  possunt,  aut  libri 
disciplinarum  aut  logistoricorum  liber  qui  inscribitur  Tubero 
de  origine  humana  aut  libri  de  principiis  numerorum.  His 
novem  libris  de  principiis  numerorum  Varro  doctrinam 
Pythagorae  tractavit1),  neque,  ut  Ritschelius  1.  1.  p.  442 
probavit,  eisdem  libris  geometriam  et  musicara  praetermisit. 
Sed  non  est  dubium,  quin  materiam,  quam  Varro  libris  de 
principiis  numerorum  exposuit,  magua  ex  parte  libris  disci- 
plinarum  retractaverit,  velut  fragmentum  alicuius  libri  de 
principiis  numerorum,  quod  incertus  auctor  libelli  de  gram- 


conabar  exponere  et  erat  ille  excellentissimus  in  eis,  qui  me  exponen- 
tem  non  tardius  sequeretur'. 

1)  Cf.  Ritschelii  opusc.  III  p.  442. 

matica  in  appendice  Augustini  operis  servavit1),  rursum  in- 
venitur  in  Varronis  quinto  libro  disciplinarum  de  arithmetica2). 
Deinde  ex  Censorini  libello  de  die  natali  intellegitur  Varronem 
libro  logistoricorum  qui  vocatur  Tubero  de  origine  humana 
Pythagoricam  doctrinam  tractasse3)  IX  9 :  "hac  Chaldaeorum 
sententia  explicata  transeo  ad  opinionem  Pythagoricam  Varroni 
tractatam  in  libro  qui  vocatur  Tubero  et  intus  subscribitur 
de  origine  humana'.  Ad  argumentum  scilicet  logistoricorum 
libri4)  bene  quadrat,  quod  Censorinus  de  harmonia  caelorum 
e  Varrone  ipso  aut  ex  aliquo  scriptore,  qui  e  Varronis  libris 
hausit5)  sumpsit,  velut  c.  XIII:  quamquam  doctrina,  quam 
Censorinus  c.  X  de  regulis  musicae  inserit6),  non  e  logistori- 
corum  libro,  sed  potius  e  libro  disciplinarum  de  musica 
derivata  esse  videtur.  Cum  vero  Censorini  doctrina  de  musica 
ex  Varronis  libris  ducta  ex  parte  cum  Martiani  Capellae 
disciplinarum  libro  de  musica  consentiat7),  coniciendum  est 
Varronem  in  VII  libro  disciplinarum  de  musica  Pythagorae 
doctrinam  tractavisse. 

Ad  interpretandam  autem  sententiam  versus  7  'Quis 
numerum  dedit  ille  (Varro)  tonis  . . .'  nos  ailiuvat  Martianus, 
qui  omnia  quae  in  IX  libro  de  musica  de  numeris  et  tonis 
scripsit,  ut  Deiterus  evicit  8),   e  Varronis  disciplinarum  libro 

1)  Migne  vol.32  p.  1403. 

2)  Cf.  Ritschelii  opusc.  III  p.  363. 

3)  O.  Iahnii  praefat.  Censorini  editionis  p.  VIII. 

4)  Ritschelii  opusc.  III  482  adn. :  'In  BetrefF  der  Logistorici  diirfte 
die  allgemeine  Vorstellung  von  philosophischen,  namentlich  ethischen, 
jedoch  mit  einem  reichhaltigen  Beiwerk  historischer  Belege  durch- 
wirkten,  und  mehr  popular  als  systematisch  gehaltenen  Discur- 
sen  dem  Wahren  immer  noch  am  nachsten  kommen'.  Cf.  etiam  Hirzel, 
Dialog  I  p.  329. 

5)  Cf.  Holzer  1.  1.  p.  8. 

6)  Censorini  1.1.  c.  X:  'sed  haec  quo  sint  intellectu  apertiora,  prius 
aliqua  de  musicae  regulis  huic  loco  necessaria  dicentur,  eo  quidera 
magis,  quod  ea  dicam  quae  ipsis  musicis  ignota  sunt.  nam  sonos  scienter 
tractavere  et  congruenti  ordine  reddidere  illorum  *,  ipsis  autem  sonis 
motuum  modum  mensuramque  invenere  geometrae  magis  quam  musici'. 

7)  Cf.  Censorini  1. 1.  c.  12  et  Martiani  1. 1.  §926;  Holzeri  1.1.  p.9eqs. 

8)  H.  Deiter,  Ueber  das  Verhaltniss  d.  Mart.  Cap.  zu  Aristides 
Quint.  (Progr.  Posn.  1881). 

de  musica  excerpsit.  Martianus  enim  §  931  enumerat  duo- 
deviginti  tonos  perfecti  sonorum  gradus  per  omnes  tropos 
et  explicat  §  932  symphonias,  id  est  vocum  discrimina  quae 
inter  se  harmonia  consonant.  Qua  de  re  concludendum  est 
Varronem  in  libro  de  musica  gradus  sonorum  tractavisse  et 
numeros  tonis ,  ut  Licentius  ait,  dedisse.  Ad  hunc  librum 
interpretandum  Licentius  Augustini  libros  de  musica  desi- 
deravit.  Sed  etiam  aliud  adminiculum  in  arcanis  Varronis 
itineribus  sequendis  Licentius  desiderabat .  quod ,  ut  dicit 
v.  12,  poscit  amens.  Scimus  enim  ex  Augustini  confessionibus 
(IV  c.  16)  Aristotelis  categorias  iiguris  in  pulvere  depingen- 
tibus  magistros  interpretari  solitos  esse;  etiam  doctrina  de 
proloquiis  in  dialecticae  arte  ad  meliorem  intellectum  figuris 
describebatur l).  Tales  figuras  Licentius  perplexa  doctrina 
Varronis  vexatus  poscit  v.  11,  quibus  magistri  et  astrologi 
astrorum  meatus,  quorum  Varro,  ut  Licentius  v.  14  ait  ob- 
scuros  situs  per  nubila  monstrat ,  explanabant  et  demon- 
strabant 2). 

Distinguimus  igitur  duos  Varronis  libros  de  quibu> 
Licentius  refert,  unum  quo  de  musica  (v.  7 — 8).  secundum 
quo  de  astrologia  (v.   11  — 13)  actum  est, 

8  26. 

Carmen  Licentii  ab  Augustino  non  tali  laude  elatum 
est,  qualem  poeta  exspectaverat,  Animus  enim  Licentii  a  rebus 
divinis  alienus  3),  ut  ex  responso  Augustini  efficimus 4),  Au- 
gustino  valde  displicuit.  qua  de  re  libri  de  musica  Licentio 
non  missi  sunt. 


1)  Velut  plures  eodices  octavi  et  undecimi  saeculi  figuras  ad  Apulei 
proloquia  servaverunt  cf.  Meiss  Progr.  Lorrach  1886  ed.  Apulei  rrtQi 
kQ(ir)vticcs  p.  18.     Cf.  etiam  Martiani  Capellae  1.  1.  IV  337. 

2)  Cf.  Varronis  Sat.  Menippeae  280  (Buech.) :  'astrologi  non  sunt? 
qui  conscribillarunt  pingentes  caelum1.  Exemplum  huius  per  tiguras 
institutionis  astrorum  meatus  Macrobius  comm.  in  somn.  Scip.  I  21,  3  eqs 
servavit. 

3)  Cf.  v.  74  et  totus  semel  in  tua  corda  venirem,  ni  meus  coniugio 
incumbens  retineret  euntem. 

4)  Migne  v.  33  p.  103. 

Augustinus  apud  Mediolanura  id  est  Cassiciacae,  cum  a 
curis  maioribus  raagisque  necessariis  animus  vocaret l),  sex 
libros  de  niusica  de  rhythmo  tantum  lineamentis  descrip- 
serat2)  atque  sibi  proposuerat  ad  hos  de  rhythmo  libros  sex 
de  melo  adiungere.  Sed  'postquam  ei  curarum  ecclesiasti- 
carura  sarcina  imposita  est,  omnes  illae  deliciae  fugerunt  de 
manibus' 3),  ut  libros  de  musica  neque  ad  finem  adducere 
neque  omnes  emendare  posset.  Ita  factum  est,  ut  sextum 
tantum  librum,  qui,  ut  ipse  ait  (ep.  L),  omnis  fructus  cete- 
rorum  sit4),  ipse  emendaret.  Hic  sextus  liber  Memorio  epi- 
scopo  misit,  qui  ab  eo  libros  disciplinarum  petiverat,  atque 
scire  voluit  quibus  numeris  consisterent  versus  Davidis 5). 
Utrum  ab  Augustino  ipso  an  ab  illis ,  qui  libros  de  musica 
ediderunt,  priores  quinque  libri  emendati  sint,  nescimus; 
cum  autem  Augustinus  Retractationum  I  c.  11  exempla  solum 
e  sexto  libro  de  musica  proposuerit,  conici  potest  ante  annum 
427,  quo  retractationes  scripsit,  alios  libros  de  musica  non 
emenclatos,  sed  post  Augustini  mortem  anno  430  emendatius 
esse  editos. 

§27. 
Quae  e  carmine  Licentii  ad  eruendum  fontem  Augustini 
eftici  possunt,  sunt  haec:  Licentius  ab  Augustino  ad  inter- 
pretationem  Varronis  artium  liberalium  libros  disciplinarum 
(salutiferi  serinones  et  libros  de  musica)  petivit.  Augustini 
igitur  disciplinarum  libri  eadem  ratione  ac  Varronis  com- 
positi  erant ,  sed  ita  scripti,  ut  obscuram  et  summam  doc- 
tnnam  Varronis  explicarent.  Augustinus  ergo  Varronis  libros 
artiuin  ita  in  suum  usum  convertit,  ut  illas  etiam  ei  qui 
parum  ingeniosi  essent  intellegerent.  Quodsi  haec  erat  ratio 
atque  effectus  Augustini  disciplinarum,  fons,  e  quo  Augustinus 
hausit,  Varronis  opus  erat  disciplinarum. 


1)  August.  ep.  101  Migne  v.  33  p.  369. 

2)  Retract.  I  6  et  11. 

3)  August.  ep.  101  Migne  33  p.  369. 

4)  Retract.  I  11,  1. 

5)  August.  ep.  101  Migne  33  p.  369. 

Examinemus  nunc  argumenta,  quae  nostram  sententiam 
de  hoc  fonte  Augustini  dialecticae  confirment.  Nullum  frag- 
mentum  Augustinus  servavit  e  Varronis  libris  de  lingua  Latina, 
sed  e  primo  libro  disciplinarum  de  grammatica  (§  b) 1). 
Augustinus  libellum  'de  dialectica'  sicut  disciplinarum  librum 
quendam  inscripsit  (§11)  et  in  extremis  capitibus  (VII— X) 
proprie  philosophiae  materiam  tractavit,  quae  a  libro  gramma- 
tico  abhorret  2).  Dispositio  Augustini  dialecticae  cum  Varronis 
partibus  dialecticae  congruit,  ut  ex  Martiani  dispositione 
efficimus  (§  13).  Augustinus  de  sono  verborum  et  litteris 
in  dialectica  non  disseruit,  quod  Varro  eandem  materiam 
iam  in  primo  libro  disciplinarum  tractaverat  (§  15)  Deinde 
demonstravimus  Augustinum  neque  e  pluribus  libris  de  lingua 
Latina  (§  2)  neque  e  primo  libro  huius  operis  dialecticam 
excerpsisse  (§  22).  His  vestigiis  viam,  quae  ab  Augustini 
dialectica  ad  Varronis  disciplinarum  librum  ducit,  impressam 
videmus,  ut  dubitatio  de  fonte  e  quo  Augustinus  dialecticam 
hauserit,  plane  removeatur.  Reitzensteinius  quidem  magno 
cum  acumine  Varronis  prooemium  de  lingua  Latina  librorum 
fontem  esse  Augustini  dialecticae  exposuit,  sed  neque  sen- 
tentiae  eius  ullus  virorum  doctissimorum .  ut  Goetzius 3), 
Funaiolius  4J,  Roehrscheidius5),  Mullerus0),  astipulatus  est, 
neque  argumenta  quae  ille  profert,  cum  rebus  ac  rationibus 
Augustini  dialecticae  et  Varronis  initii  libri  octavi  ita  con- 
cordant,  ut  ullam  persuadendi  necessitatem  habeant.  Con- 
siderandum  autem  est,  num  Varro  in  libro  disciplinarum  qui 
est  de  dialectica,  id  quod  iam  primo  libro  de  lingua  Latina 
exposuerat,  ex  parte  rursum  expediverit.  Quae  si  ita  erant. 
Varro  quidem  ex  primo  libro  de  lingua  Latina  duplicem 
divisionem  totius  linguae  in  verbis  simplicibus  et  verbis  con- 
iunctis    libro    de    dialectica    quasi    fundamentum    supposuit. 


1)  Cf.  Funaioli  1.  1.  p.  187 ;  Goetzii  et  Schoellii  1. 1.  p.  227. 

2)  Funaioli  1. 1.  p.  187. 

3)  Cf.  Berliner  philol.  Wochenschrift  vol.  21,  Lipsiae  1901,  p.  1031. 

4)  Gramm.  Rom.  Fragm.  p.  187. 

5)  Gotting.  gel.  Anz.  1908  II  p.  814. 

6)  1. 1.  p.  255  eqs. 

Hanc  divisionem  autem  ille  prooemio  librorum  de  lingua 
Latina  non  potuit  nisi  rationibus  probare J) ;  at  in  libro 
disciplinarum  de  dialectica  cum  probare  tum  aliquo  modo 
copiosius  expedire  debuit.  Neque  enim  perinde  est,  utrum 
prooemio,  quod  postulat  brevitatem  tota  doctrina  linguae 
Latinae  brevi  conspectu  forma  dialecticae  tractetur,  an  haec 
materia  separato  et  proprio  libro  exponatur.  Sive  igitur 
Varro  primo  libro  de  liugua  Latina  clivisionem  totius  linguae 
in  verbis  simplicibus  et  verbis  coniunctis  expedivit  sive  ad 
banc  rem  brevi  expositione  alicuius  Stoici  7C£ql  diaXEXTLTtrjg 
usus  est,  non  est  dubium,  quin  Varro  postero  libro  de  eadem 
materia  multo  copiosius,  quam  prooemio  operis  de  lingua 
Latina  fieri  potuit,  dialecticam  tractaverit.  Quis  compilator 
autem  materiam  e  summario  prooemii  excerpere  mavult  quam 
e  libro  quo  tota  res  accuratius  et  uberius  explanata  est? 
Augustinus  vero,  qui  penitus  Varronis  disciplinis  imbutus 
erat,  si  ad  librum  de  dialectica  componendum  Varronis  dis- 
ciplinarum  libro  de  dialectica  non  usus  esset  atque  hunc 
fructum  Varroniani  ingenii  contempsisset  et  e  prooemio  libro- 
rum  de  lingua  Latina  dialecticam  excerpsisset,  iudicio  lapsus 
imprudenter  egisset. 


1)  Sic  etiam  argumentatur  Reitzensteinius  p.  75. 


VITA. 

Natus  sum  Balduinus  Fischer  Borussus  patre  Antonio 
matre  Magdalena  Coloniae  Agrippinae  a.  d.  XIII  Kal.  Quin- 
tiles  a.  MDCCCLXXVII;  fidem  profiteor  evangelicam.  Primis 
litterarum  disciplinis  in  gymnasio  Novesiensi  imbutus,  post 
morbum  longinquum  atque  gravissimum  in  scholam  privatam 
deductus  sum,  quae  tum  Baropio  rectore  in  vico  Keilhau 
florebat.  Ubi  huius  scholae  testimonium  maturitatis  autumno 
MDCCCLXXXXIV  adeptus  Berolinum  aliasque  urbes  me  con- 
tuli,  ut  rebus  mercatoriis  operam  darem.  Interea  voluntarius 
in  imperatoris  classe  annum  militavi,  cuius  inter  subsidiarios 
nunc  pyrotechnus  sum.  Consilio  autem  postea  mutato  denuo 
litteris  me  dedi,  ut  autumno  anni  MCMVII  in  gymnasio  Bero- 
linensi,  quorl  Leibnizii  noraine  insigne  est,  maturitatis  testi- 
monium  extraneus  adipiscerer.  Primum  Berolini  studiis  philo- 
logicis,  historicis,  philosophis  per  sex  menses  me  dedi,  deinde 
Ienae  per  quattuor  semestria,  tum  Berolini  per  altera  duo. 
Vere  anni  h.  s.  XI  rursum  petivi  almam  matrem  Ienensem, 
cuius  civis  adhuc  sum  Docuerunt  me  viri  doctissimi  Bero- 
linenses:  Baesecke,  0.  Hirschfeld.  Imelmann,  Leh- 
mann-Haupt,  E.  Norden,  Pischel  (f),  Roethe,  M.  C. 
P.  Schmidt,  Strecker,  Stumpf,  Vahlen  (f),  Wentzel. 
de  Wilam  o  witz- Moellendor  ff ;  Ienenses  :  Delbrueck, 
Diehl,  Eucken,  Goetz,  Graef,  Hirzel,  Leitzmann. 
Michels,  Nohl,  Stoy,  Weber. 

Proseminario  philologo  et  germanistico  Berolinensi  inter- 
fui  per  sex  menses,  Ienensi  proseminario  philologo  per  tria 
semestria.  Seminarii  superioris  coetus  ut  sodalis  essem  ordi- 
narius  humanitate  effectum  est  Goetzii  et  Hirzelii  directorum. 
Ad  exercitationes  me  admiserunt  archaeologicas  Graef  etWeber. 

Quibus  viris  doctissimis  cum  omnibus  gratias  ago  candi- 
dissimas,  tum  Georgio  Goetzio,  cui  quantum  debeam  numquam 
me  obliturum  esse  profiteor. 

